open-index/open-wikipedia-markdown huggingface dataset:
અનારકલી પોશાકો

thumb|alt=ભારતીય અભિનેત્રી પ્રિયંકા ચોપરા અનારકલી સલવારનું મોડેલિંગ કરી રહી છે|ભારતીય અભિનેત્રી પ્રિયંકા ચોપરા અનારકલી સલવારમાં.
મહિલાઓએ  માટેના જ કપડાંમાં  અનારકલી પોશાક ખાસ કરીને ભારતમાં ખૂબ પ્રખ્યાત છે. તેમાં  પગની નીચે સુધી લાંબો ઘેરવાળો કોલર વગરનો અને  લાંબી બાંયવાળો  કુર્તાનો સમાવેશ થાય છે અને પગની ઘૂંટણના નીચેથી  કડક બંધ-ફિટિંગ 'ચૂડીદાર' અથવા 'લેગિંગ્સ' તરીકે પણ ઓળખાય છે સાથે એક લાંબો ખેસ 'ચુનરી' અથવા 'ચુન્ની '  જે ખભા પર એક બાજુથી બીજી બાજુ સુધી પહેરે છે.

## લક્ષણો
આ કુર્તો એ કપડાંનો  મુખ્ય ભાગ છે, જે રેશમ, વેલ્વેટ, જ્યોર્જેટ, જાળીદાર ઝીણું પારદર્શક કાપડ, લહેરભરી સપાટીવાળું બારીક કાપડ, કિનખાબ, ચંદેરી, કપાસ જેવી કોઈપણ ઉત્તમ કાપડ સામગ્રીમાંથી બનાવવામાં આવે છે. તેની ડિઝાઇન અને સીવવાની રીત  ઉપરના ભાગથી ચુસ્ત અને નીચેના ભાગથી પગ સુધી ગોળાકાર ઢીલી રાખવામાં આવે  છે.  

નીચલા ભાગને બનાવવા  માટે ગોળાકાર સ્વરૂપમાં એક અલગ કાપડ વપરાય  છે અને તેને  એક છત્રી  સમાન દેખાવ બનાવવા માટે ઝીણી પાટલી (પ્લિટ્સ) કરવામાં આવે  છે. આ અનારકલી કુર્તા મોટા ભાગના કોઈપણ સ્ત્રી અનુકૂળ થાય તે માટે તેને કમરથી  ઉપરના ભાગથી કાપીને રચવામાં આવે છે.

ચૂડીદાર જે અનારકલીનો નીચેનો ભાગ છે તે બંધ-ફિટિંગ વાળા લેંગા જેવું જે લંબાઈ ખૂબ લાંબો  હોય છે, તેની વધારાની લંબાઇ પગની ઘુટીંથી બંધ અને વાળેલી હોય છે, ઘુટીંથી અા વધારાનું વાડેલું ચૂડીદાર બંગડી જેવું દેખાય છે અને બંગડી ને ભારતમાં ચૂડી નામથી પણ ઓળખાય છે માટે તેને ચૂડીદાર કેહવાય છે.

## ઈતિહાસ
આ અનારકલી સુટ્સનું નામ મૂળતો મુઘલ યુગથી ધરાવે છે તે એક પ્રણયી વ્યક્તિત્વ અનારકલી સાથે સંકળાયેલુ  છે. મોગલ વંશનો સમ્રાટોમાંના એક મહાન અકબરની એ રખાત હતી. એવું માનવામાં આવે છે કે તે ઈરાનથી હતી અને તેનું સાચું નામ નાદીરા બેગમ અથવા શાર્ફ-અન-એન-નિસ્સા  હતું .

તે દેખાવમાં સુંદર અને મુખાકૃતિ દાડમ જેવી હતી માટે તે અકબરve દરબારમાં 'અનારકલી' તરીકે ઓળખાતી હતી. તેમ છતાં, આ  પ્રખ્યાત ઐતિહાસિક ચરિત્રની વાર્તાનો અંત કરૂણાંતિકા આવ્યો હતો. એવું માનવામાં આવે છે કે અકબરના મોટા પુત્ર શાહઝાદા સલીમ (જહાંગીર) સાથે વ્યભિચારી સંબંધ હોવા માટે તેને દિવાલમાં જીવંત દફનાવવામાં આવી હતી. ઘણા એવું માને છે કે અકબર દખ્ખણની મુલાકાત માટે ગયા ત્યારે તે અમુક બીમારીથી મૃત્યુ પામી હતી. બાદમાં, તેના નામ પર બાંધવામાં આવેલી એક કબર હજુ પણ તે પાત્રની ભવ્યતા અને મહિમા બતાવે છે.

અનારકલી પાત્ર ભારતમાં ફિલ્મોમાં મારફતે ચિરપ્રસિદ્ધ હતી ફિલ્મ 'મુગલ-એ-આઝમ' મોહક અને ભવ્ય મધુબાલાએ અનારકલીનું કીરદાર નિભાવ્યું હતું અને તેમાં તેણે સમાન પોશાક પહેર્યા હતા ત્યારથી ભારતીય ફેશન બજારમાં અનારકલી સૂટ થરૂ થયો.

## ફેશન અને ટ્રેન્ડ્સ
આ લોકપ્રિય પોશાક તેના વૈવિધ્યતાને માટે જાણીતા છે અને ફેશન અને ટ્રેન્ડ્સને યોગ્ય ફેરફારો  કરીને તેની રચના થાય  છે. જેમ કે આજે  અનારકલી સૂટ ઘણા પ્રકારના હોય છે. 

* ચૂડીદાર અનારકલી પોશાકો
* લગ્ન સમારંભ અનારકલી પોશાકો
* નેટેડ અનારકલી પોશાકો
* એમ્બ્રોઇડરી અનારકલી પોશાકો

## લોકપ્રિયતા
અનારકલી પોશાકો બોલિવૂડની ફિલ્મોમાં  લોકપ્રિય છે કારણ તેની ડિઝાઈન મહત્તાના લીધે તે  કોઈપણ પ્રસંગ માટે યોગ્ય વસ્ત્રો છે, ઘણા ફિલ્મ સ્ટાર્સ દ્વારા  પેહરાય છે જેમ કે ઐશ્વર્યા રાય, માધુરી દિક્ષિત, કરીના કપૂર  અને પ્રિયંકા ચોપડા 

## સંદર્ભો
શ્રેણી:પોશાક
ફુરસા (સર્પ)

**ફુરસા** કે **પડકું** કે **પૈડકું** (અંગ્રેજી:Saw-Scaled Viper, Carpet Viper; દ્વિપદ-નામ:Eachis carinatus) એ ગુજરાતમાં દેખાતી સર્પોના કુલ બાર(૧૨) કુટુંબોની ત્રેસઠ[૧] (૬૩) જાતિઓમાંની એક ઝેરી સર્પની જાતી છે
 
## ઓળખ
પૃખ્ત વયનાં સર્પની વધુમાં વધુ લંબાઈ ૩૨ ઇંચ જોવા મળી છે.

## આહાર
આ સર્પ ભોજન માટે મોટેભાગે તીડ, કરચલા, જીંવડા, અળસિયા, ગોકળગાય, કરોળીયા, વીંછી, કાનખજુરા, દેડકા, ગરોળી અને કાચિંડા પસંદ કરે છે.

## પ્રજનન
વરસમાં એક કે બે વખત પ્રજનન કરી દરેક વેતરે ૪ થી ૮ બચ્ચા ને જન્મ આપે છે. જન્મ સમયે બચ્ચાની લંબાઈ ૩ ઈંચ હોય છે.

## અન્ય માહિતિ
**હીમોટોક્સિન** પ્રકારનું ઝેર ધરવાતો હોવાથી એ કરડે ત્યારે માણસનાં લોહીમાંના રક્તકણો નાશ પામે છે અને અંતે મગજને પ્રાણવાયું ન મળવાથી માણસનું મૃત્યુ થાય છે. એ ગુંચળું વળીને પોતાના શરીર પરનાં ભીંગડાં એકબીજા સાથે ઘસીને એક ખાસ અવાજ પેદા કરે છે.

## સંદર્ભ
## સંદર્ભ 
શ્રેણી:સર્પ
શ્રેણી:ઝેરી સર્પ
શ્રેણી:બચ્ચાને જન્મ આપતા સર્પ
વિલિસ કેરિયર

thumbnail|right|વિલિસ કેરિયર ઈ. સ. ૧૯૧૫ના વર્ષમાં
**વિલિસ કેરિયર** એ એક અમેરિકન એન્જિનયર હતા. તેઓ આધુનિક એરકંડીશનરના શોધક ગણાય છે. એમણે ભેજ, તાપમાન, હવાની આવન-જાવન ઉપર અંકુશ અને હવાનું શુદ્ધિકરણ કરે તે પ્રકારનું એરકંડીશનર વિકસાવ્યું હતું.

## જીવનગાથા 
વિલિસ કેરિયરનો જન્મ અમેરિકામાં આવેલા ન્યૂયોર્કના એંગોલા શહેર ખાતે ઈ. સ. ૧૮૭૬ના છવ્વીસમી નવેમ્બર, ૧૮૭૬ના દિવસે થયો હતો. એમના પિતા દુકાનદાર હતા તેમ જ લોકોને સંગીત પણ શિખવાડતા હતા. સ્થાનિક શાળામાં પ્રાથમિક શિક્ષણ લીધા બાદ તેઓ કોર્નેલ યુનિવર્સિટી ખાતેથી ઉચ્ચ અભ્યાસ પૂર્ણ કરી એન્જિનયર થયા હતા.

ઈ. સ. ૧૯૦૨ના વર્ષમાં એમણે સુધારેલા એરકંડીશનરની શોધ કરી હતી, જેને ઈ. સ. ૧૯૦૬ના વર્ષમાં માન્યતા મળી હતી. આ વેળા એમણે આ સુધારેલા મશીનને *હવાનું શુદ્ધિકરણ કરતું સાધન* એવું નામ આપ્યું હતું. આ પછી તેમાં ઘણા સુધારાઓ કરી આધુનિક એરકંડીશનર બનાવ્યું હતું. ત્યારબાદ એમણે એરકંડીશનર બનાવવાનું કારખાનું ઉભું કરી ન્યૂ જર્સી, ન્યૂયોર્ક અને પેન્સીલ્વેનિયા એમ ત્રણ શહેરોમાં કંપનીની શાખો સ્થાપી હતી. ત્યારબાદ એમણે જાપાન અને કોરિયામાં પણ કંપનીની શાખાઓ સ્થાપી હતી.

સાતમી ઓક્ટોબર, ૧૯૫૦ના રોજ એમનું અવસાન થયું હતું.

## સન્માન 
વિજ્ઞાન અને ટેકનોલોજીના વિષયમાં વિલિસ કેરિયરે કરેલા યોગદાન બદલ એમને *ફ્રેન્ક બ્રાઉન પુરસ્કાર* અર્પણ કરવામાં આવ્યો હતો.

## સંદર્ભો 
## બાહ્ય કડીઓ 
*ઓટોમોટિવ એરકંડીશનીંગમાં વિલિસ કેરિયરની ભુમિકા (Carrier's Role in Automotive Air Conditioning)  (અંગ્રેજી ભાષા)

શ્રેણી:અમેરિકન વ્યક્તિત્વ
શ્રેણી:વૈજ્ઞાનિક
શ્રેણી:૧૯૫૦માં મૃત્યુ
જોગનો ધોધ

thumb|right|330px|ચોમાસામાં જોગનો ધોધ
**જોગનો ધોધ** મહારાષ્ટ્ર અને કર્ણાટક રાજ્યના તટવર્તી વિસ્તારમાં વહેતી શરાવતી નદી પર આવેલો એક જળધોધ છે, જે ગોઆથી આશરે ૧૬૦ કિલોમીટરના અંતરે દક્ષિણ દિશામાં આવેલ છે. આ જળધોધ ચાર ભાગોમાં વહેંચાયેલો છે, જેનાં નામ - રાજા, રોકેટ, રોટર અને રાણી છે. આ નામ ધોધના પ્રવાહની પ્રબળતા પ્રમાણે પાડવામાં આવ્યા છે. આ ધોધ ખાતે ૨૫૦ મીટર જેટલી ઊંચાઈ પરથી પાણી નીચે પડે છે. આ ધોધને *ગેરસપ્પાનો ધોધ* પણ કહેવાય છે.

## ભૂગોળ 
જોગનો ધોધ દક્ષિણ ભારતમાં આવેલ છે, જે પશ્ચિમ ઘાટની પર્વતમાળામાં સ્થિત છે.

## ચિત્રદર્શન 

Image: Jog Falls 2013.JPG|ઊનાળામાં જોગનો ધોધ, ijaj c. 2013
Image:Jog_Falls,_India_-_August_2004.jpg|ચોમાસાના પ્રારંભમાં જોગનો ધોધ
Image:Jog_Falls,_India_-_August_2006.jpg|ચોમાસાના બીજા તબક્કામાં જોગનો ધોધ
Image:JogFallsFromBelow2.JPG|નીચેના ભાગમાંથી જોગનો ધોધ
File:The Gersoppa Falls, Mysore.jpeg|ગેરસપ્પા ધોધ, c. 1905
Image:Jogfalls_1.jpg|સારા વરસાદ પછી જોગનો ધોધ 
Image:Jogfalls_2.jpg|જોગનો ધોધ-વિભાગીય દૃશ્ય
Image:Jogfalls_3.jpg|જોગનો ધોધ નજીક નહેરના દરવાજા
Image:Jog Roarer.JPG|જોગનો ધોધ-રોરર
Image:Jog Raja.JPG|જોગનો ધોધ-રાજા
Image:Jog Falls Early Morning.jpg|સવારના પહોરમાં જોગનો ધોધ
Image:Jog Falls Panorama.jpg |જોગનો ધોધ - પેનોરમા
File:Jog Fall - 2.jpg|ઉપરના ભાગેથી જોગનો ધોધ

## સંદર્ભ 
શ્રેણી:કર્ણાટક
શ્રેણી:જોવાલાયક સ્થળો
શ્રેણી:ભારતના જળધોધ
યાત્રા

[thumb|[કેદારનાથની યાત્રા]]
**યાત્રા** (સંસ્કૃત: यात्रा), હિંદુ ધર્મમાં અને અન્ય ભારતીય ધર્મોમાં, મહત્વનું સ્થાન ધરાવે છે. સામાન્ય રીતે યાત્રાનો અર્થ છે, મહાભારત અને રામાયણ જેવા ધાર્મિક ગ્રંથોમાં વર્ણવેલાં પવિત્ર ધાર્મિક સ્થળો જેવા કે, મંદિરો, નદીઓ, પર્વતો, ગામો વગેરેની મુલાકાત લઈ પૂજા, દર્શન, ઉપાસનાવગેરે ધાર્મિક કાર્યો કરવા. તિર્થ-યાત્રા સામાન્યપણે પવિત્ર સ્થળોની મુલાકાતને કહે છે, મોટેભાગે એ યાત્રાસંઘમાં, એટલે કે સમુહમાં, કરવામાં આવે છે. અગાઉ ઘણાં શ્રદ્ધાળુઓ ઉઘાડા પગે, ચાલીને યાત્રા કરવાને જ ફળદાયી ગણાવતા, હાલ જો કે વાહન વ્યવહારનો ઉપયોગ કરવામાં કશો વાંધો ગણાતો નથી. 

## અન્ય અર્થો
કોઈક પ્રકારનાં સરઘસ કે તહેવારના સંદર્ભમાં યોજાનારા સરઘસ વગેરેને પણ ’યાત્રા’ શબ્દ લગાડાય છે. જેમ કે, જગન્નાથપુરીની પ્રખ્યાત રથયાત્રા વગેરે. વર્તમાન સમયમાં રાજકિય કે સામાજીક કારણોસર યોજાતા સરઘર કે કૂચને પણ યાત્રા શબ્દ લગાડાય છે..

## પ્રખ્યાત યાત્રાઓ
 કાશી યાત્રા
 માનસરોવર યાત્રા
 અમરનાથ યાત્રા
 રથયાત્રા
 ચારધામ યાત્રા
 ૮૪ કોશી પરિક્રમ્મા 

## ચિત્ર ગેલેરી

Image:Amarnath Yatra Camp.jpg|અમરનાથ યાત્રા પડાવ.
File:Buddha Amarnath Yatra procession, Poonch.jpg|બુઢ્ઢા અમરનાથ યાત્રા, પૂંચ.

## સંદર્ભો 
## બાહ્ય કડીઓ
* santeknath.org 
* Occurrences of the phrase 'yatra' in the Vedas
મહાકાળી ગુફાઓ

right|thumb|મહાકાળી ગુફાઓ
right|thumb|મહાકાળી ગુફાઓમાં બૌદ્ધ સ્તુપ
**મહાકાળી ગુફાઓ** () (**કોડિવિટે ગુફાઓ** તરીકે પણ જાણીતી) એ ખડકમાંથી બનાવેલી ઈસ પૂર્વે ૧લી થી ઈસ ૬થી સદીની ૧૯ ગુફાઓ છે.

આ બૌદ્ધ મઠ મુંબઈનાં પરાં અંધેરીના પશ્ચિમ ભાગમાં આવેલ છે. આ સ્થાપત્ય ખડકમાંથી કોતરેલી ગુફાઓનો બે સમૂહ ધરાવે છે - ૪ ગુફાઓ ઉત્તર-પશ્ચિમ અને ૧૫ ગુફાઓ દક્ષિણ-પૂર્વમાં આવેલી છે. મોટા ભાગની ગુફાઓ વિહાર અને સાધુઓ માટેનાં ઓરડાઓ ધરાવે છે, પણ દક્ષિણ-પૂર્વની ગુફા ક્રમાંક ૯ ચૈત્ય છે. ઉત્તર-પશ્ચિમની ગુફાઓ મોટાભાગે ૪થી-પમી સદી દરમિયાન બનાવવામાં આવી છે જ્યારે દક્ષિણ-પૂર્વની ગુફાઓ વધુ જૂની છે. અહીં ખડકોને કોતરીને પાણી સંગ્રહ કરવાની ટાંકીઓ પણ બનાવેલ છે.

આ ગુફાઓ કાળા બેસાલ્ટ ખડકોને કોતરીને બનાવવામાં આવી છે. સૌથી મોટી ગુફા (ક્રમાંક ૯) બુદ્ધના સાત રૂપો અને બૌદ્ધ કથાઓના પાત્રો ધરાવે છે, પણ આ બધાં ખરાબ સ્થિતિમાં છે.

આ ગુફાઓ જોગેશ્વરી-વિક્રોલી લિંક રોડ અને સીપ્ઝ (SEEPZ)ના જોડાણ પર રહેલી છે. આ સ્થળથી અંધેરી-કુર્લા રોડને મહાકાળી ગુફા રોડ નામ આપવામાં આવ્યું છે. અંધેરી સ્ટેશનથી અહીં આવવા માટે BESTની સીધી બસ મળી રહે છે. આ ગુફાઓ તેની આજુ-બાજુ થઈ રહેલ દબાણને કારણે ભયજનક સ્થિતિમાં છે.

## સંદર્ભ 
શ્રેણી:મુંબઈ
શ્રેણી:ભારતની ગુફાઓ
શ્યામ પાઠક

**શ્યામ પાઠક** એ ટેલિવિઝન અભિનેતા છે અને હાલમાં સબ ટીવી પર પ્રસારિત થતાં તારક મેહતા કા ઉલ્ટા ચશ્મામાં પત્રકાર પોપટલાલની ભૂમિકા ભજવે છે. પોપટલાલ તૂફાન એક્સપ્રેસ નામના સમાચારપત્રમાં પત્રકાર છે. આ રમૂજી ધારાવાહિકમાં પત્રકાર પોપટલાલ શરૂઆતથી પત્નિ માટે શોધ-ખોળ કરતો રહે છે.

## બાહ્ય કડીઓ 
* 

શ્રેણી:જીવિત લોકો
શ્રેણી:અભિનેતા
શ્રેણી:૧૯૭૬માં જન્મ
જોગેશ્વરી ગુફાઓ

**જોગેશ્વરીની ગુફાઓ** એ પ્રાચીન હિંદુ અને બૌદ્ધ ધર્મના ગુફા મંદિરો છે. જે મુંબઈમાં જોગેશ્વરીમાં આવેલ છે. આ ગુફાઓ ઈ.સ. ૫૨૦ થી ૫૫૦ ની છે. ઈતિહાસકાર અને વિદ્વાન વોલટર સ્પિંક ના મત અનુસાર જોગેશ્વરીની ગુફાઓ ભારતમાં આવેલી જુનામાં જુનાં અને મોટામાં મોટાં હિંદુ ગુફા મંદિરો છે.

આ ગુફાઓ વેસ્ટર્ન એક્સપ્રેસ હાઇવેની બાજુમાં આવેલી છે, આ વિસ્તાર દબાણથી ઘેરાયેલો છે અને તેનો મંદિર તરીકે ઉપયોગ થઈ રહ્યો છે. આ ગુફાઓ તેની ભયજનક સ્થિતીના કારણે લુપ્ત થઈ રહી છે અને ચામાચીડિયાંઓથી ભરાયેલી છે.

કોતરોથી ભરાયેલ આ ગુફાઓમાં લાંબી સીડીઓ વડે મુખ્ય ખંડમાં પ્રવેશી શકાય છે. તેમાં ઘણાં સ્તંભો અને અંતમાં લિંગ આવેલ છે. આ ગુફાઓની દિવાલોમાં દત્તાત્રેય, હનુમાન, ગણેશજીની મૂર્તિઓ કોતરેલી છે. ત્યાં બે ચોકીદારો પણ છે. આ ગુફાઓમાં જોગેશ્વરી (યોગેશ્વરી) ની મૂર્તિ અને પગલાંઓ આવેલા છે, જેનાં પરથી આ વિસ્તારનું નામ પડેલ છે. જોગેશ્વરીને કેટલાક મરાઠી લોકોની કુળદેવી ગણાય છે. વેપાર માટે ગુજરાતથી આવેલા લોકો પણ આ દેવીને પૂજે છે.

## છબીઓ 

Image:Jogeshwari_Caves_carving.jpg|કોતરણી
Image:Jogeshwari_Caves_entrance.jpg|પ્રવેશદ્વાર
Image:Ganapati Mandir JogCaves.jpg|ગણેશ મંદિર
Image:Hanuman Mandir JogCaves.jpg|હનુમાન મંદિર

## સંદર્ભ 
## બાહ્ય કડીઓ 
* મુંબઈના પર્યટન સ્થળો
* પરાંની ગુફાઓ 

શ્રેણી:મુંબઈ
શ્રેણી:ભારતની ગુફાઓ
હારુકી મુરાકામી

**હારુકી મુરાકામી** એ જાપાનીઝ લેખક અને અનુવાદક છે. તેમનો જન્મ જાન્યુઆરી ૧૨, ૧૯૪૯ ના રોજ ક્યોટો, જાપાનમાં થયો હતો. ૨૦૦૬માં તેમના પુસ્તક *કાફ્કા ઓન ધ શૉર*ને ફ્રાન્ઝ કાફ્કા પુરસ્કાર મળ્યો હતો.

## સર્જન 
### નવલકથાઓ 
* *હીઅર ધ વાઇલ્ડ સિંગ* (૧૯૭૯)
* *પિનબોલ, ૧૯૭૩* (૧૯૮૦)
* *અ વાઇલ્ડ શીપ ચેઝ* (૧૯૮૨)
* *હાર્ડ-બોઈલ્ડ વન્ડરલેન્ડ એન્ડ ધ એન્ડ ઓફ ધ વર્લ્ડ* (૧૯૮૫)
* *નોર્વેજીયન વુડ* (૧૯૮૭)
* *ડાન્સ ડાન્સ ડાન્સ* (૧૯૮૮)
* *સાઉથ ઓફ ધ બોર્ડર, વેસ્ટ ઓફ ધ સન* (૧૯૯૨)
* *ધ વિન્ડ-અપ બર્ડ ક્રોનિકલ* (૧૯૯૫)
* *સ્પુટનિક સ્વિટહાર્ટ* (૧૯૯૯)
* *કાફ્કા ઓન ધ શૉર* (૨૦૦૨)
* *આફ્ટર ડાર્ક* (૨૦૦૪)
* *૧Q૮૪* (૨૦૦૯)
* *કલરલેસ ત્સુકુરુ તઝાકી એન્ડ હીઝ યર્સ ઓફ પિલગ્રીમેજ* (2013)

## સંદર્ભ 
શ્રેણી:જીવિત લોકો
શ્રેણી:લેખક
શ્રેણી:૧૯૪૯માં જન્મ
રાસ્પબેરી પાઇ

right|thumb|રાસ્પબેરી પાઇ મોડલ બી
thumb|રાસ્પબેરી પાઇ ૨ મોડલ બી એ જૂનાં મોડલ્સ કરતાં ઝડપી છે. તે ફેબ્રુઆરી ૨૦૧૫માં રજૂ કરવામાં આવ્યું હતું.
**રાસ્પબેરી પાઇ** એ ક્રેડિટ કાર્ડ જેટલું કોમ્પ્યુટર છે. લોકો તેને સિંગલ-બોર્ડ કોમ્પ્યુટર તરીકે ઓળખે છે કારણ કે તે માત્ર એક જ બોર્ડમાં છે. જોકે રાસ્પબેરી પાઇ એ એકલું જ આ પ્રકારનું કોમ્પ્યુટર નથી, અન્ય પ્રકારનાં કોમ્પ્યુટર્સ પણ પ્રાપ્ત છે. રાસ્પબેરી પાઇ યુનાઇટેડ કિંગડમ માં રાસ્પબેરી પાઇ ફાઉન્ડેશન દ્વારા બનાવવામાં આવ્યું હતું. તેનો ઉદ્દેશ શાળાના વિદ્યાર્થીઓને કોમ્પ્યુટર વિજ્ઞાન શીખવામાં મદદ કરવાનો હતો. ઘણાં લોકોએ કેમેરા, રમતોના સાધનો અને અન્ય વસ્તુઓ રાસ્પબેરી પાઇથી બનાવી છે. અમુક લોકોએ અાનાથી અસામાન્ય વસ્તુઓ પણ બનાવી છે.

## વિવિધ પ્રકારો 
રાસ્પબેરી પાઇ બે અલગ પ્રકારોમાં પ્રાપ્ત છે:
* મોડલ એ: કિંમત $૨૫, યુએસબી પોર્ટ, HDMI પોર્ટ, કોમ્પોઝિટ વિડિઓ પોર્ટ અને ધ્વનિ માટે હેડફોન જેક.
* મોડલ બી: કિંમત $૩૫, મોડલ એ જેવું જ, પણ બે યુએસબી પોર્ટ અને ઇથરનેટ પોર્ટ સાથે.

## બીજાં કોમ્પ્યુટર્સથી તફાવતો 
# રાસ્પબેરી પાઇ એ સામાન્ય કોમ્પ્યુટર્સ જેવું નથી. તેમાં ARM તકનિક રહેલી છે જે અત્યારના સ્માર્ટફોનમાં વપરાય છે.
# રાસ્પબેરી પાઇ વિન્ડોઝ કે મેક ઓપરેટિંગ સિસ્ટમ વાપરતું નથી, પરંતુ લિનક્સ વાપરે છે જે કોઇપણ કોમ્પ્યુટરમાં વાપરી શકાય છે.
# તમે રાસ્પબેરી પાઇમાં ઇન્ટરનેટ સીધું જ વાપરી શકતા નથી. તમારે એ માટે વાઇ-ફાઇ એડપ્ટર અથવા ઇથરનેટ પોર્ટમાં જોડાણ કરતું જરૂરી છે.
# રાસ્પબેરી પાઇમાં હાર્ડ ડિસ્ક નથી. તમે એસડી કાર્ડ વાપરી શકો છો.
# રાસ્પબેરી પાઇમાં ઓપરેટિંગ સિસ્ટમ નથી. તમે NOOBS અથવા રાસ્પબેરી પાઇ સાથે કામ કરતી ઓપરેટિંગ સિસ્ટમ (દા.ત. રાસ્પબેરિયન) વાપરી શકો છો.

## સંદર્ભ 
## કડીઓ 
* http://www.raspberrypi.org - રાસ્પબેરી પાઇ ફાઉન્ડેશન

શ્રેણી:કોમ્પ્યુટર
શ્રેણી:કોમ્પ્યુટર હાર્ડવેર
માર્વે બીચ

thumb|માર્વે બીચ પર હોડી (ફેરી)
thumb| મનોરીમાં હોડી (ફેરી)

**માર્વે બીચ** (અથવા દરિયાકિનારો) એ મુંબઈ શહેરના મલાડ પરાંના વિસ્તારમાં આવેલ છે. એસ્સેલવર્લ્ડ અને વોટર કિંગડમ તેમજ મનોરી સુધી જવા માટે અહીંથી જળસેવા (ફેરી સર્વિસ) પ્રાપ્ત છે. મનોરીની જળસેવા BEST (બેસ્ટ) દ્વારા પૂરી પાડવામાં આવે છે. મનોરી ટાપુ પર દ્વિ-ચક્રી વાહન પણ હોડીમાં લઈ જઇ શકાય છે. માર્વે બીચ પર જવા માટે મલાડ પશ્ચિમથી BESTનો બસ ક્રમાંક ૨૭૨ લઈ શકાય છે. આ સ્થળે રીક્ષા અને ટેક્સી દ્વારા સરળતાથી જઇ શકાય છે.

ભારતીય જળસેના INS હમલાની હાજરી તેમજ ટૂંકી પહોળાઈને કારણે માર્વે પર સામાન્ય લોકોની હાજરી મર્યાદિત હોય છે. આ દરિયાકિનારો ઝડપી પ્રવાહ અને ડૂબી શકાય તેવી રેતીને કારણે તરવા માટે જોખમી છે.

## ઇતિહાસ 
અક્સા બીચથી માર્વે સુધીની પટ્ટીનો વિસ્તાર સાલસેત્તેના પશ્ચિમ કિનારા પરનો એક ટાપુ હતો. આ ટાપુઓ ૧૮૦૮ સુધી અલગ પડેલ હતા. ૧૮૮૨માં થાનેના જૂના ગેઝેટર લખાતી વખતે આ ટાપુઓ ઓટના સમયે એક પરથી બીજા પર ચાલીને પહોંચી શકાતા હતા.

## સંદર્ભ 
શ્રેણી:મુંબઈ
પાસ્તા

thumb|વિવિધ પ્રકારના 'પાસ્તા લુંગા'
thumb|વિવિધ પ્રકારના 'પાસ્તા ફ્રેસ્કા'
**પાસ્તા **એ એક જાતનો ખોરાક છે, જે કાંજી અને પાણી થી બનાવામાં આવે છે. જેને રાંધવા માટે ગરમ પાણીમાં ઉકાળવામાં આવે છે. પાસ્તા એ ઈટલીમાં ખુબજ લોકપ્રિય છે, અને એ એશિયાના પણ ઘણા દેશોમાં ખાવામાં આવે છે. પાસ્તા ઈટલીની રાષ્ટ્રીય વાનગી છે.

પાસ્તા એ મોટા ભાગે સેવ જેવાં હોય છે. જે સામાન્ય રીતે સોસ સાથે, સુપ માં અને વઘારીને ખાવામાં આવે છે. પાસ્તાએ સામાન્ય રીતે ઘઉં કે ચોખાના લોટમાંથી  બનાવામાં આવે છે, પણ તે બીજા ઘણા પ્રકારના લોટમાં થી પણ બનાવી શકાય છે. પાસ્તામાં ઘણી વખત ઇંડુ પણ આવે છે. પાસ્તા એ વિવિધ પ્રકાર અને આકાર માં આવે છે.

લાંબા પાસ્તાને સેવ (નુડલ્સ) કહે છે. પાસ્તાને તેની જાડાઇ પ્રમાણે અલગ અલગ નામ હોય છે. છેડાથી વાંકાચૂકા પાસ્તાના નામ અલગ હોય છે.

નાના પાસ્તા ઘણા આકારના હોય છે, જેમના નામો પણ અલગ હોય છે. તેમનું નામ તેમના દેખાવ પરથી અપાય છે. દા.ત. "બો-ટાઇ" પાસ્તા.

## બાહ્ય કડીઓ 
* પાસ્તાનો ઈતિહાસ અને વિવિધ આકારોની યાદી.
* યોગ્ય રીતે વર્ણવેલ યાદી. 
* પાસ્તા બનાવવાની રીત ચિત્રો સાથે.
* ઈટાલિયન પાસ્તા વિશે માહિતી. 

શ્રેણી:ખોરાક
અક્સા બીચ

right|thumb|અક્સા બીચ
right|thumb|અક્સા બીચ પર સૂર્યાસ્ત
**અક્સા બીચ** એ મુંબઈ ના મલાડ પરામાં આવેલા અક્સા ગામનું એક પ્રખ્યાત ફરવાનું સ્થળ છે. જે માલવણીથી નજીક છે.

આ બીચ શાંત જગ્યા છે, જ્યાં વસ્તી ખુબજ ઓછી જોવા મળે છે. પહેલાં આ બીચ ખુબ જ સાફ હતો અને ત્યાં વિવિધ પ્રકારના શંખ, છીપલા અને ગોકળગાય જોવા મળતા હતા. આ બીચ યુવાનો માં ખુબજ પ્રખ્યાત ફરવાનું સ્થળ છે. આ બીચ પર ઘણી હોટલ આવેલી છે. જેમાંની ઘણી હોટલ પર્યટકોને અને મુલાકાતીઓને ભાડે આપવામાં આવે છે.

આ બીચના છેડા પર INS હમલા (ભારતીય નૌકાસેનાનું મથક) અને નાનો બીચ "દાના પાની" આવેલો છે.

## પરિવહન 
અક્સા બીચ જવા માટે મલાડ ‍‌‌‍(પશ્ચિમ) થી બોરિવલીથી મઢ ટાપુ જતી બેસ્ટની બસ વડે જઇ શકાય છે તેમજ રીક્ષા અને ટેક્સી દ્વારા જઇ શકાય છે. આ સ્થળ મલાડ સ્ટેશન થી ૯ કિમી જ્યારે બોરિવલી સ્ટેશનથી ૧૨ કિમીના અંતરે આવેલું છે. અંધેરી સ્ટેશનથી વર્સોવા બસ સ્ટોપ પર થઇને પણ અહીં જઇ શકાય છે. વર્સોવા ગામથી મઢ ટાપુની સ્થાનિક બસ પણ પ્રાપ્ત છે, જે વડે અહીં જવા માટે ૨૦ મિનિટ લાગે છે.

## સલામતી 
આ સમુદ્રનો પ્રવાહ તેજ હોવાથી અહી તરવા જવું સલાહ ભર્યુ નથી અને મોજાઓના કારણે માટી ખસતી રહે છે અને લોકો તેને પારખી સકતા નથી. અહીં ન તરવાની ચેતવણી મુકવામાં આવી છે અને રક્ષક પણ રાખવામાં આવ્યા છે. છતાં પણ અહીં ખડકાળ બીચ ઉપર ચેતવણીની અવગણના અને મોજાનો પ્રવાહ ઝડપથી બદલાતો હોવાને કારણે દુર્ઘટનાઓ થતી રહે છે. આ બીચ ચોમાસામાં ખુબજ ભયજનક બની જાય છે. તેમ છતાં રજાના દિવસોમાં અંદાજે ૧૫,૦૦૦ જેટલા લોકો આ બીચ ની મુલાકાતે આવે છે.

## આ પણ જુઓ 
* માર્વે બીચ

## સંદર્ભ 
શ્રેણી:મુંબઈ
લીલાપર (તા. મોરબી)

**લીલાપર (તા. મોરબી)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા મોરબી તાલુકામાં આવેલું એક  ગામ છે. લીલાપર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:મોરબી તાલુકો
સોયાબીન

**સોયાબીન** (અથવા **સોયબીન**) પૂર્વ એશિયાનો દાણાં પ્રકારના ફળ ધરાવતો છોડ છે. સોયાબીનનો છોડ ૨૦ સેમી થી ૨ મીટર ઊંચો થાય છે. સોયાબીન એકવર્ષાયુ વનસ્પતિ છે, એટલે કે એક સોયાબીન માત્ર ૧ વર્ષ જ જીવે છે. એવું માનવામાં આવે છે કે સોયાબીનનો છોડ પહેલાં વેલ હતો. આ છોડની રૂંછાંવાળી સીધી ડાળીઓ ઉપર પાંદડાં થાય છે. આ પાદડાં ત્રણ નાની પર્ણિકાઓમાં વહેંચાયેલાં હોય છે. ફૂલ જાંબૂડિયા રંગનાં નાનાં થાય છે. તેની શીંગ ખરબચડી હોય છે. તેમાં નાઇટ્રોજન ઉપરાંત બીજી પોષણ શક્તિ હોય છે. દાણો ચપટો અને ગોળ હોય છે.

## વપરાશ 
સોયાબીનનો ઉપયોગ ખોરાક તરીકે થાય છે. તેમાંથી તેલ, સોસ, દૂધ, લોટ, ટોફૂ અને અન્ય ખાદ્ય સામગ્રીઓ બનાવાય છે. સોય ખોરાકમાં પ્રોટિન વધુ માત્રામાં હોય છે અને ઘણાં શાકાહારી લોકો તેના કારણે સોયાબીન ખાય છે. તેમાં કંઈક કડવો સ્વાદ હોવાથી તેની વાનીઓ એકલી ખાવા કરતાં ચણા, ઘઉં, મકાઈ, જુવાર કે ચોખાના લોટમાં ચોથા ભાગમાં નાખી ખાઈ શકાય છે. ચીનમાં તેની ભીંજવેલી દાળની ખીચડી રાંધી ખવાય છે. આખા બીજને ભીંજવી ફણગા ફૂટે ત્યારે કાઢી ધોઈ સાફ કરી ફણગા સહિત થોડાં થોડાં જરા નમક સાથે ખાવાથી શરીર ખૂબ પુષ્ટ બને છે. તેને વાટી રસ કાઢી બાળકોને પાવાથી દૂધ જેટલું પૌષ્ટિક કામ કરે છે. તેમાં સ્ટાર્ચ ઓછો હોવાથી મધુપ્રમેહને માટે તે સર્વોત્તમ ખોરાક છે. ખનીજ ક્ષારો વધુ હોવાથી મગજના જ્ઞાનતંતુના રોગમાં ફાયદાકારક છે. ફણગાવેલા બીજનું શાક બનાવાય છે. 

સોયાબીનમાંથી બળતણ પણ બનાવાય છે. સોયાબીનનું તેલ દેશી સંચાકામમાં ઊંજવાના તેલ તરીકે વપરાય છે. તેલ કાઢયા પછી વધેલો ખોળ ઢોરના ખોરાક અથવા ખાતર તરીકે ઉપયોગી છે. દીવાબત્તીમાં ઘાસતેલની જગ્યાએ આ તેલ વાપરી શકાય છે. તે વોટરપ્રૂફ કપડું બનાવવામાં, કાગળની છત્રી, ફાનસ બનાવવામાં, વાર્નિશ અને છાપવાની શાહી બનાવવામાં ઉપયોગી છે.

File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg

## સંદર્ભો
2. સોયાબીનની ખેતી અને ઉત્પાદન માટેની સંપૂર્ણ માર્ગદર્શિકા  કૃષિ વેબ

## આ પણ જુઓ 
* શાકાહારી

શ્રેણી:ખોરાક
શ્રેણી:કઠોળ
નીતુ ચંદ્રા

**નીતુ ચંદ્રા** (જન્મ: ૨૦ જૂન, ૧૯૮૪) ભારતીય ચલચિત્ર અભિનેત્રી અને મોડેલ તેમ જ માર્શલ આર્ટીસ્ટ છે.

## જન્મ અને શિક્ષણ
નીતુ ચંદ્રાનો જન્મ ભારતનાં બિહાર રાજ્યના પટના શહેરમાં થયો હતો. તેણીની માતૃભાષા ભોજપુરી છે. તેણે પટણાની નોટ્રાડૅમ એકેડેમીમાં શિક્ષણ લીધું અને પછી સ્નાતક કક્ષાનો અભ્યાસ દિલ્હીની ઈન્દ્રપ્રશ્થ કોલેજમાં કર્યો. તે પછી તેણીએ મોડેલીંગની શરૂઆત કરી. તેણી પોતાની સફળતાનું શ્રેય પોતાની માતા, જે બિહારના પૂર્વ ચંપારણની વતની છે, ને આપે છે. તેણે પોતાના સ્નાતક અભ્યાસ દરમિયાન જ કેટલીક જાહેરાતો અને કંપનીઓના વિડિયોઝમાં કામ કરેલું. તેણીએ ’તાઇકોન્ડો’ (કરાટે પ્રકારની એક યુદ્ધકૌશલયુક્ત રમત) માં બ્લેક બેલ્ટ પ્રાપ્ત કર્યો અને ૧૯૯૭માં હોંગકોંગ ખાતે યોજાયેલી વિશ્વ તાઇકોન્ડો પ્રતિયોગિતામાં ભારતનું પ્રતિનિધિત્વ કરેલું.

નીતુ ચંદ્રાના ભાઈ નિતીન ચંદ્રાએ પણ ચલચિત્ર દેશ્વાનું નિદર્શન કરેલું છે.

## અભિનય કારકિર્દી
તેણીએ ૨૦૦૫માં ચલચિત્ર "ગરમ મસાલા"થી હિન્દી ચલચિત્ર જગતમાં પ્રવેશ કર્યો જેમાં તેણે સ્વીટી નામક એર હોસ્ટેસનું પાત્ર ભજવેલું. 

## ચલચિત્રો
### અભિનેત્રી તરીકે
### નિર્માત્રી તરીકે
## સંદર્ભો
## બાહ્ય કડીઓ
* 

શ્રેણી:જીવિત લોકો
શ્રેણી:૧૯૮૪માં જન્મ
શેમ્પેન

right|thumb|283x283px|શેમ્પેન અને તેની બાટલી
**શેમ્પેન** એ પરપોટાં ધરાવતો આલ્કોહોલીક પીણું (દારૂ) છે, જેનું નામ અનેક વિનેયાર્ડ (દ્રાક્ષનાં વાવેતરો) ધરાવતા ફ્રાન્સના શેમ્પેન વિસ્તાર પરથી પડ્યું છે. ઘણાં લોકો અન્ય દારૂ જે પરપોટાં ધરાવે છે, તેને શેમ્પેન કહે છે, પરંતુ વ્યાપારી કાયદા મુજબ ફ્રાન્સના શેમ્પેન વિસ્તારમાંથી આવતા શેમ્પેનને જ શેમ્પેન કહી શકાય છે.

## પ્રકારો 
શેમ્પેન અમુક પ્રકારની દ્રાક્ષમાંથી જ બનાવવો જોઇએ. તે સફેદ ચાર્ડોની દ્રાક્ષ, અથવા લાલ પિનોટ નોઇર અથવા પિનોટ મેઉનિર દ્રાક્ષમાંથી બનાવી શકાય છે. જો લાલ દ્રાક્ષ ઉપયોગમાં લેવાય તો અમુક શેમ્પેન સફેદ અથવા કેટલીક વખત ગુલાબી ઝાંય ધરાવે છે.

શેમ્પેનમાં રહેલી ખાંડના પ્રમાણ મુજબ તેના અલગ-અલગ નામો છે. નીચે આપેલ નામો ચઢતા ક્રમમાં ખાંડ ધરાવતા શેમ્પેનનાં નામ છે:
* *બ્રુટ ઝીરો અથવા બ્રુટ નેચરલ* - ખાંડ ઉમેરવામાં આવતી નથી
* *બ્રુટ*
* *ઍક્સ્ટ્રા-ડ્રાય*
* *સેક*
* *ડેમી-સેક*
* *ડોઉક્સ*

*બ્રુટ* સૌથી સામાન્ય પ્રકારનો શેમ્પેન છે.

## ગુણધર્મો 
right|thumb|150x150px|શેમ્પેનનાં બૂચ
શેમ્પેન દરેક પ્રકારનાં પરપોટાં વાળાં દારૂની જેમ કાર્બનોટેડ છે. ઘણાં બધાં પરપોટાંના કારણે શેમ્પેન ઘણી વખત *બબલી* કહેવામાં આવે છે. (દા.ત. "અમે અમારા લગ્નમાં બબલી પીશું")

શેમ્પેન તેનું બૂચ ઉપર આવે તે રીતે ખોલવામાં આવે છે અને શેમ્પેન પરપોટાંના સ્વરૂપમાં વહીને બહાર આવે છે. સામાન્ય રીતે આમ કોઇ ઉજવણી દરમિયાન કરવામાં આવે છે. આમ કરવા માટે શેમ્પેનની બાટલી થોડી હલાવી દેવામાં આવે છે. આમ કરતાં પહેલાં ધ્યાન રાખવું જરૂરી છે.

શેમ્પેનને શેમ્પેન ફ્લૂટ (ઊંચો પાતળો ગ્લાસ) માં પીરસવામાં આવે છે. આ આકાર શેમ્પેનનાં પરપોટાંઓને લાંબો સમય ટકાવી રાખવામાં મદદરૂપ થાય છે.

શેમ્પેન હંમેશા ઠંડો જ પીરસવામાં આવે છે. સૌથી યોગ્ય તાપમાન ૭ થી ૯ સે. (૪૩ થી ૪૮ ફે.) છે. સામાન્ય રીતે શેમ્પેનની બાટલીને ખોલતાં પહેલાં અને ખોલ્યાં પછી બરફ ભરેલાં પાત્રમાં રાખવામાં આવે છે.

## સંદર્ભ 
## બાહ્ય કડીઓ 
* શેમ્પેન પ્રતિભાવો અને નોંધ 

શ્રેણી:પીણું
અવકુડા

**અવકુડા** અથવા **આણંદ-વલ્લભ વિદ્યાનગર-કરમસદ શહેરી વિકાસ સત્તામંડળ**ની સ્થાપના ૨૦૧૩માં જિલ્લા કલેકટર ઓફીસની એક શાખા તરીકે કરવામાં આવી હતી. અવકુડાની સ્થાપના પાછળનો હેતું આણંદ, વલ્લભ વિદ્યાનગર, કરમસદ નગરપાલિકાની આસપાસના વિકસતા વિસ્તારમાં નિયંત્રિત અને આયોજનબધ્ધ વિકાસને પ્રેરવાનો છે અવકુડામાં નીચે પ્રમાણેના કુલ ૩૪ ગામો જેમાં ૩ નગરપાલીકાનો પણ સમાવેશ કરવામાં આવ્યો છે.

## મુખ્ય કામગીરી
* નગરપાલિકાના આસપાસના વિકાસશીલ વિસ્તારોમાં સુવ્યવસ્થિત અને સગ્રથિત વિકાસ કરવો.
* વિકાસ યોજનાને અનુરૂપ વિકાસ થાય તે અંગે નિયંત્રિત વિકાસ પગલા લેવા.
* અવકુડામાં સમાવિષ્ટ વિવિધ વિસ્તારોમાં નગરરચના યોજનાઓ બનાવવી.
* બાંધકામ અંગેની પરવાનગી આપવી.
* ઝોનીંગ સર્ટીફિકેટ આપવી.
* બી.યુ. પરમીશન આપવી.

## કચેરી
હાલમાં અવકુડાની કચેરી  જિલ્લા કલેકટર ઓફીસના પરીસરમાં જ છે. 

## બાહ્ય કડી
* અાણંદ જિલ્લા કલેકટર-કચેરીની વેબસાઇટ પર અવકુડા વિષેની માહિતિ
## સંદર્ભ
શ્રેણી:આણંદ જિલ્લો
અજિત મર્ચન્ટ

**અજિત મર્ચન્ટ **ભારતીય સંગીતકાર અને સંગીત નિર્દેશક હતા.

## પ્રારંભિક જીવન 
અજિત મર્ચન્ટનો જન્મ મુંબઈસ્થિત વકીલના ત્યાં થયો હતો. તેમનો પરિવાર બેટ દ્વારકાથી આવીને મુંબઈ વસ્યો હતો. તેમના પિતા તેમને અબ્દુલ કરીમ ખાન જેવા સંગીતકારોના જીવંત કાર્યક્રમોમાં લઈ જતા જેનાથી તેમનામાં નાનપણથી સંગીત પ્રત્યે રસ જાગ્રત થયો. તેઓ શિવકુમાર શુક્લ નીચે સંગીત શીખ્યા.

તેમની લોકપ્રિયતા ત્યારે વધી ગઈ જયારે તેમની દીવાદાંડી (૧૯૫૦) ફિલ્મ રજુ થઇ. તેમણે બનાવેલી એ ફિલ્મની વાર્તા ચંદ્રવદન મહેતા એ લખેલી જયારે સંવાદ બરકત વિરાણી 'બેફામે' લખેલો. ફિલ્મ નિષ્ફળ ગઈ પરંતુ એનું 'તારી આંખનો અફીણી' ગીત ખુબ સફળ રહ્યું. આ ગીતનું સંગીત તેમણે આપેલું જયારે શબ્દો દિલીપ ધોળકિયાએ ગાયેલા. આ ગીત આજે પણ ગુજરાતભરમાં લોકપ્રિય છે.

હિન્દી ફિલ્મોના પાર્શ્વગાયક મુકેશ તેમના પાડોશી હતા. તેમણે અજિતના *કરિયાવર* અને *લગ્નમંડપ* જેવા ગુજરાતી ચલચિત્રો માટે ગીતો ગાયા. તેમણે રચેલ *રાત ખામોશ હે* ગઝલને જગજીત સિંઘ દ્વારા એમને આલ્બમ *મુન્તાઝીર*માં સ્વરબદ્ધ કરવામાં આવી છે.

તેમનું મૃત્યુ ૧૮ માર્ચ ૨૦૧૧નાં રોજ થયું.

## સન્માન 
૨૦૦૭માં મહારાષ્ટ્ર રાજ્ય ગુજરાતી સાહિત્ય અકાદમી દ્વારા તેમે *જીવન ગૌરવ પુરસ્કાર* આપવામાં આવ્યો હતો.

## References 
## બાહ્ય કડીઓ 
* 

શ્રેણી:સંગીતકાર
શ્રેણી:વ્યક્તિત્વ
રસોઈ શો

**રસોઈ શો** એ કલર્સ ગુજરાતી ચેનલ પર રજુ થતો રસોઈ રાંધવાની પદ્ધતિ શીખવાડતો કાર્યક્રમ છે. ૨ ફેબ્રુઆરી ૨૦૦૫થી સળંગ ચાલ્યો આવતો આ કાર્યક્રમ વિશ્વના સૌથી લાંબા ચાલેલા પાકકલાના કાર્યક્રમો પૈકીનો એક છે. તેનું સંચાલન લીપી ઓઝા કરે છે.

## બંધારણ 
આ કાર્યક્રમમાં ગુજરાત ભરમાંથી કોઈ વ્યક્તિને બોલાવી તેના દ્વારા નવતર વાનગીઓ બનાવડાવામાં આવે છે.

## સંદર્ભ 
## બાહ્ય કડીઓ 
* અધિકૃત વેબસાઈટ 
* રસોઈ શોના વિડિઓ 

શ્રેણી:ટીવી ચેનલો
આરે મિલ્ક કોલોની

**આરે મિલ્ક કોલોની** (સ્થાપના: ૧૯૪૯) એ મુંબઈના પરાં ગોરેગાંવ પૂર્વમાં આવેલ છે. તેમાં બગીચાઓ, તળાવો, નિરક્ષણ સ્થળ, પર્યટન સુવિધાઓ અને દૂધની ડેરીઓ આવેલી છે. ૧,૨૮૭ હેક્ટર જેટલી જગ્યામાં અહીં ૧૬,૦૦૦ પશુઓ અને ૩૨ તબેલાંઓ રહેલાં છે.

આ કોલોની ૧૬ ચોરસ કિમી (૪,૦૦૦ એકર્સ) જેટલો વિસ્તાર ધરાવે છે અને પશ્ચિમ દ્રુતગતિ માર્ગની બાજુમાં ફેલાયેલી છે. તેનાં આર્કષણોમાં તળાવ સાથેનાં પર્યટન સ્થળ છોટા કાશ્મીરનો સમાવેશ થાય છે. કોલોનીમાં ભોજનાલયો અને બગીચાઓ આવેલા છે. આ જગ્યાનો ચલચિત્ર શૂટિંગ દરમિયાન પણ ઉપયોગ થાય છે. દર બે વર્ષે આ બધાનું સંચાલન અંગત કંપનીઓ પર સોંપી દેવાય છે. બિમલ રોયનાં ચલચિત્ર *મધુમતી* (૧૯૫૮)નું મોટાભાગનું શૂટિંગ આ વિસ્તારમાં થયું હતું, જે અગાઉ થયેલ નૈનિતાલના શૂટિંગ સાથે બરાબર ગોઠવવા કરવામાં આવ્યું હતું.

કોલોનીમાં મહારાષ્ટ્ર પબ્લિક વર્કસ વિભાગ દ્વારા માર્ગ બાંધવામાં આવ્યો છે જે પશ્ચિમ દ્રુતગતિ માર્ગને પવઈ સાથે જોડે છે. અગાઉ આરે કોલોની સંચાલન દ્વારા આ રસ્તા પર માર્ગ જકાત ઉઘરાવવામાં આવતી હતી. ૨૦૧૪માં, MCGM એ માર્ગની સાર-સંભાળ તેના હાથમાં લઇ લીધી અને જકાતની ઉઘરાણી બંધ કરવામાં આવી.

૨૦૧૦માં આરે કોલોની અને સંજય ગાંધી નેશનલ પાર્કમાંથી જમીન લઈને ભાયખલ્લા પ્રાણી સંગ્રહાલયનું વિસ્તરણ કરવાની યોજના બનાવવામાં આવી હતી.

કોલોનીમાં ૩૦ તબેલાંઓ બાંધવામાં આવ્યા છે, જે દરેક ૫૦૦થી ૫૫૦ પશુઓનો સમાવેશ કરે છે.

આરે કોલોની કુલ મળીને ૬૪૦ કર્મચારીઓ ધરાવે છે, જેનું સંચાલન ચીફ એક્ઝ્યુકેટિવ ઓફિસર, આરે કોલોની દ્વારા કરવામાં આવે છે.

મુંબઈ મેટ્રો લાઇન ૩ના બાંધકામ માટે મેટ્રો કાર શેડ આરે કોલોનીમાં બાંધવાના પ્રસ્તાવ પર પર્યાવરણ હિતરક્ષકોએ ચિંતા પ્રગટ કરી છે.

File:Guest House Road, Aarey Colony.jpg|અતિથિગૃહ રોડ, આરે મિલ્ક કોલોની
File:Road inside Aarey Colony.jpg|આરે કોલોનીનો એક માર્ગ

## સંદર્ભ 
## બાહ્ય કડીઓ 
* 
* ડેરી ડેવલોપમેન્ટ બોર્ડ, મહારાષ્ટ્ર 

શ્રેણી:મુંબઈ
ગોટી

thumb|ગોટી દાઢી
, જેમણે તેમના પ્રમુખપદ દરમિયાન છેલ્લાં મહિનામાં ગોટી દાઢી રાખી હતી.]]

**ગોટી **એ એક પ્રકારની દાઢી રાખવાની પદ્દતિ છે, જેમાં દાઢીના ભાગમાં વાળ એ રીતે ઉગાડવામાં આવે જે બકરા જેવી લાગે છે.

## બાહ્ય કડીઓ 
* ગોટી વિષે વધુ માહિતી 

શ્રેણી:શણગાર
તુલસી તળાવ

right|thumb|324x324px|મુંબઈના ત્રણ સળંગ તળાવો - વિહાર તળાવ, તુલસી તળાવ અને પવઈ તળાવ.
**તુલસી તળાવ** એ ઉત્તર મુંબઈમાં આવેલ તળાવ છે. તે મુંબઈનું બીજા ક્રમનું મોટું તળાવ છે અને શહેરને જોઈતો પાણીનો પૂરવઠો પૂરો પાડે છે. આ તળાવ પવઇ તળાવ અને વિહાર તળાવ સાથેનું સાલસેત્તે ટાપુ પરનું ત્રીજું તળાવ છે. તુલસી અને વિહાર બંને તળાવો સંજય ગાંધી રાષ્ટ્રીય ઉદ્યાન (બોરિવલી નેશનલ પાર્ક)નાં ગાઢ જંગલ વિસ્તારમાં આવેલા છે.

## પાણીની વ્યવસ્થા 
right|thumb|200x200px|આ ત્રણ તળાવોનું વધારાનું પાણી મીઠી નદીમાં વહે છે
તુલસી તળાવ તાસ્સો નદી પર બંધ બાંધી અને તેના પ્રવાહને વિહાર તળાવ નજીક વાળીને બાંધવામાં આવ્યું હતું. તળાવમાં પવઈ-કાન્હેરી ટેકરીઓનાં ૬૭૬ હેક્ટર્સ વિસ્તારનું વરસાદી પાણી ઠલવાય છે. ચોમાસા દરમિયાન વધારાનું પાણી આ તળાવમાંથી પવઈ તળાવ અને મીઠી નદીમાં વહે છે. આ વિસ્તારમાં ચોમાસું જુલાઈથી સપ્ટેમ્બર દરમિયાન હોય છે અને વાર્ષિક વરસાદ સરેરાશ ૨૫૦૦ મીમી જેટલો નોંધાય છે. આ તળાવનો સૌથી વધુ સપાટી ૧૩૯.૧૭ મીટર નોંધાઈ છે. આ તળાવ દક્ષિણ મુંબઈની મોટાભાગની પાણીની જરૂરિયાત પૂરી કરે છે.

## પ્રવેશ 
આ તળાવ મુંબઈથી ૩૨ કિમી દૂર ઉત્તરમાં આવેલું છે. નજીકનું ઉપનગરીય રેલ્વે સ્ટેશન બોરિવલી પૂર્વ છે અને તે વેસ્ટર્ન એક્સપ્રેસ હાઈવેથી નજીક આવેલું છે. આ તળાવ સંજય ગાંધી નેશનલ પાર્કમાં આવેલું હોવાથી અહીં જવા માટે ઉદ્યાનમાંથી પરવાનગી લેવી પડે છે.

## વનસ્પતિ અને પ્રાણીઓ 
right|thumb|200x200px|મગર
અહીં ટેકરીઓના વિસ્તારોમાં ગાઢ અને લીલી વનસ્પતિઓ આવેલી છે. તળાવનો વિસ્તાર સંજય ગાંધી રાષ્ટ્રીય ઉદ્યાન વડે સુરક્ષિત છે.

## આ પણ જુઓ 
* વિહાર તળાવ
* પવઇ તળાવ
* સંજય ગાંધી રાષ્ટ્રીય ઉદ્યાન

## સંદર્ભ 
## બાહ્ય કડીઓ 
* http://www.dancewithshadows.com/society/mumbai-lakes.asp
* http://www.cybertecstudio.com/panaroma/tulsinp/180tulsi.htm 

શ્રેણી:મુંબઈ
શ્રેણી:તળાવ
પોળોનું જંગલ

**પોળો** સાબરકાંઠા જિલ્લાના ખેડબ્રહ્મા અને વિજયનગર તાલુકામાં અરવલ્લીની ગિરિમાળા વચ્ચે, હરણાવ નદીને કિનારે આવેલુ સ્થળ છે. આ સ્થળે ચૌદમી અને પંદરમી સદીના પ્રાચીન જૈન અને શિવ મંદીરો મળી આવેલા છે. આ મંદીરોની બાંધણીમાં સોલંકી વંશનું સ્થાપત્ય જોવા મળે છે. પોળ એ સંસ્કૃત ભાષામાંથી ઉતરી આવેલો મારવાડી ભાષાનો શબ્દ છે. જેનો અર્થ 'પ્રવેશદ્વાર' થાય છે. ભૌગોલિક દ્રષ્ટિએ પોળો એ મારવાડ (રાજસ્થાન) અને ઉત્તર ગુજરાતની વચ્ચેનું પ્રવેશદ્વાર છે.

## ભૂગોળ 
600x600px|center|પોળોમાં એક સ્થળે આવેલા પ્રાચીન જૈન મંદિરોના અવશેષો પાસે ના એક તળાવ અને એની પાછળ દેખાતા ડુંગરો પરના જંગલોની પાનારોમિક દ્રશ્ય દર્શાવતી છબી
આ જંગલ સાબરકાંઠા જિલ્લાના વિજયનગર તાલુકામાં આવેલું છે. તે હિંમતનગરથી ૭૦ કિમી અને અમદાવાદથી ૧૫૦ કિમીના અંતરે છે. આ જંગલની વચ્ચે થઇને હરણાવ નદી વહે છે જેના પર એક મોટો બંધ અને અનેક નાના આડબંધ બાંધવામાં આવ્યા છે.

## જોવાલાયક સ્થળો 
### અભાપુરનુ શક્તિમંદીર 
આ શિવશક્તિ મંદિર તેની પ્રતિમાઓ અને સુંદર કોતરણી ધરાવતું અવશેષરૂપ મંદિર છે. દરવાજાની દિવાલ પર એક શિલાલેખ કોતરેલો છે. જેની ભાષા સ્પષ્ટ થતી નથી. આ મંદિર સૂર્યમંદિર હોવાનું મનાય છે. જોકે અન્ય સૂર્યમંદિરોથી વિરુદ્ધ આ મંદિર પશ્ચિમાભિમુખ છે. મંદિરમાં સૂર્ય ભગવાન, સૂર્યાણી દેવી, ઇંદ્ર- ઇંદ્રાણી, શિવ-પાર્વતી, બ્રહ્મા-બ્રહ્માણી ના શિલ્પો જોવા મળે છે. મધ્યમાં દર્પણકન્યા અને અપ્સરાનાં શિલ્પો આકર્ષણ જમાવે છે.

### કલાત્મક છત્રીઓ
પોળોના પરીસરમાં આવેલી કલાત્મક છત્રીઓ પથ્થરમાંથી કંડારાયેલી છે. તેનો ગુંબજ ગોળાકાર ઘુમ્મટ ધરાવે છે. મોટાભાગની છત્રીઓ જોડી સ્વરૂપે (બેની જોડમાં) જોવા મળે છે. આ છત્રીઓનું બાંધકામ પંદરમી સદીના સમયનું હોવાનુ મનાય છે. 

### શરણેશ્વર મહાદેવ
thumbnail|શરણેશ્વર મહાદેવ, પોળો જંગલ
શરણેશ્વર મહાદેવનું મંદિર અભાપુરનાં જંગલોમાં છ વીઘા જેટલી જમીનમાં પથરાયેલું છે. આ મંદિરના સ્થાપક વિષે કોઇ ચોક્કસ માહિતી નથી. મંદિરના ચોક્માં નંદી ચોકી આવેલી છે. મંદિરના બહારના ભાગમાં શિવ, ભૈરવ, વિશ્વકર્મના શિલ્પો કંડારેલાં છે. આ મંદિરમાં ગર્ભગૃહ, અંતરાલ, પ્રદક્ષિણા પંથ, ગૂઢ મંડપ, શૃંગાર ચોકી વગેરે આવેલાં છે. મંદિર કુલ ત્રણ માળનું છે. મંદિરનાં બહારના ભાગમાં વેદી પણ છે જેના પર યજ્ઞકુંડની રચના કરેલી જોવા મળે છે. મંદિરના સ્તંભો છેક ઉપરથી નીચે સુધી વૃત્તાકાર છે.

### રક્ત ચામુંડા
શરણેશ્વર મંદિરના ચોક્માં ડાબી બાજુએ રક્ત ચામુંડાની ચાર હાથવાળી મૂર્તિ છે. મૂર્તિના ઉપરના હાથમાં વજ્ર અને નીચલા ડાબા હાથમાં ખટવાંગ ધારણ કરેલ છે. ઉપરના ડાબા હાથમાં રક્તપાત્ર પકડેલું છે. જેથી આ મૂર્તિ *રક્ત ચામુંડા* તરીકે ઓળખાય છે.

### લાખેણાંનાં દેરાં
દંતકથા પ્રમાણે લાખા વણજારાની પુત્રીએ આ જૈન દેરાસર બંધાવ્યું છે. મંદિરમાં અસંખ્ય થાંભલા છે. જેનુ શિલ્પ સોલંકી કાળનું છે. મંદિર પરિસરમાં એક વિશાળ નૃત્યમંડપ પણ જોવા મળે છે. જેના પર પાંદડી, વેલ અને હાથીઓની પટ્ટી કોતરાયેલી જોવા મળે છે. મંદિરમાં ૮૦ થી વધુ સ્તંભો ઊભા કરેલાં છે.

### સદેવંત સાવળિંગાના દેરાં
આ મંદિરની સાથે સાથે સદેવંત અને નગરશેઠની પુત્રી સાવળિંગાની પ્રેમકથા જોડાયેલી છે. આ દેરાંનાં સ્તંભોની કુંભીઓ તથા શિરાવટીઓ શિલ્પ સમૃદ્ધ છે. નવ દેરાંના આ મંદિરોના કેટલાક ભાગોને ઊગી નીકળેલાં વૃક્ષોએ ઘણું નુકસાન પહોચાડ્યું છે. કેટલીક જગ્યાએ નીચેથી ઊગી નીકળેલાં વૃક્ષોએ લગભગ મંદિર ઊંચકી લીધું હોય તેમ જણાય છે.

## પ્રવાસન 
ગુજરાત સરકાર દ્વારા દર વર્ષે પોળો ફેસ્ટિવલનું આયોજન થાય છે.

## સંદર્ભ 
## બાહ્ય કડીઓ
* ગુજરાતટુરિઝમ.કોમ પર પોળો 

શ્રેણી:પ્રવાસન
શ્રેણી:સાબરકાંઠા જિલ્લો
શ્રેણી:વિજયનગર તાલુકો
મોરડ (વનસ્પતિ)

**મોરડ**, **લાણો** અથવા **લૂણો** મોટેભાગે ખારી જમીનમાં ઉગતી એક વનસ્પતિનું નામ છે . એનું વૈજ્ઞાનિક નામ સૌએડા મેરીટીમા છે. એના પાનમાં પાણીનો ખુબ સંગ્રહ થતો હોવાથી મીઠા પાણીની અછતવાળા ખારા પ્રદેશોમાં ઘણા માણસો પાણી હાથવગું ન હોય ત્યારે એના પાન ખાઇને તરસ છીપાવે છે. સૌટાષ્ટ્રમાં જોવા મળતી જત નામની વિચરતી જનજાતીના લોકો આ વનસ્પતિના પાનનો શાક બનાવવામાં ઉપયોગ કરે છે. આ વનસ્પતિ ઉંચાઇમાં વધુમાં વધુ ૩૫ સે.મી. ઉચી થાય છે.
## સંદર્ભ
શ્રેણી:વનસ્પતિશાસ્ત્ર
શ્રેણી:વનસ્પતિ
મોરડ

**મોરડ** એક સંદિગ્ધ શબ્દ છે. તેના નીચે પ્રમાણેના અર્થ હોઇ શકે છે.

# મોરડ - પેટલાદ તાલુકામાં આવેલું એક ગામ
# મોરડ - સંખેડા તાલુકામાં આવેલું એક ગામ
# મોરડ - એક વનસ્પતિ

શ્રેણી:સંદિગ્ધ શીર્ષક વાળાં પાનાં
દાળવડાં

**દાળવડાં** એ મોટાભાગે ગુજરાતમાં વરસાદની મોસમ વખતે ખાવામાં આવતો નાસ્તો છે. મગની ફોતરાંવાળી દાળ અને ફોતરાં ઉતારેલી દાળ ભેગી કરીને, પલાળીને વાટી લેવામાં આવે છે. તેને થોડો સમય આથો આવવા માટે રાખવામાં આવે છે. આ ખીરામાં લીલા મરચાં, આદું, કોથમીર, વગેરે નાખીને તેના વડા ગરમ તેલમાં તળવામાં આવે છે.

## આ પણ જુઓ
* વડા

## બાહ્ય કડીઓ
* વેબદુનિયા ગુજરાતી પર દાળવડાની રીત
* સ્વાદ ઈંડીયા.કોમ પર દાળવડાની રીત 

શ્રેણી:વાનગી
શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:આથો ચઢાવેલી વાનગીઓ
ભાવનગર મ્યુનિસિપલ કોર્પોરેશન

**ભાવનગર મ્યુનિસિપલ કોર્પોરેશન** કે **બીએમસી** (BMC) ભાવનગર શહેરનું મ્યુનિસિપલ કોર્પોરેશન છે. તેની સ્થાપના બોમ્બે પ્રોવિઝનલ કોર્પોરશન એક્ટ, ૧૯૪૯ હેઠળ કરવામાં આવી હતી.

ભાવનગર મ્યુનિસિપલ કોર્પોરેશનના નેજા તળે નીચે પ્રમાણેના વહિવટી વિભાગો અસ્તિત્વ ધરાવે છે.
# બસ ગેરેજ વિભાગ
# સીટી એન્જીનીઅટ વિભાગ
# ડ્રેનેજ વિભાગ
# એસ્ટેટ વિભાગ
# ફીલ્ટર વિભાગ
# અગ્નિ-શમન વિભાગ
# બાગ-બગીચા વિભાગ
# સ્વાસ્થ્ય વિભાગ
# લિગલ વિભાગ
# પી. આર. ઓ. વિભાગ
# વ્યવસાય વેરા વિભાગ
# પરિયોજના વિભાગ
# રસ્તા વિભાગ
# રોશની વિભાગ
# દુકાન વિભાગ
# ઘન-કચરા-નિકાલ વિભાગ
# સ્ટોર્સ
# ટાઉન પ્લાનીંગ વિભાગ
# યુસીડી વિભાગ
# અર્બન વિભાગ
# વોટર વર્કસ વિભાગ
# પ્રાથમિક શિક્ષણ વિભાગ
# કંપ્યુટર વિભાગ

## સંદર્ભ
શ્રેણી:ભાવનગર
એમ. સી. એસ્ચર

right|thumb|250x250px|એસ્ચરના ચિત્રમાંથી બનાવેલ કલાકૃતિ
**મોરિસ કોર્નેલિસ એસ્ચર** (જન્મ: જૂન ૧૭, ૧૮૯૮ – મૃત્યુ: માર્ચ ૨૭, ૧૯૭૨), જેઓ સામાન્ય રીતે એમ. સી. એસ્ચર અથવા એસ્ચર તરીકે ઓળખાય છે, ડચ કલાકાર હતા. તેઓ ગણિતથી પ્રભાવિત એવા લાકડાંની કોતરણી, લિથોગ્રાફ બનાવવા માટે જાણીતા હતા. આમાં અશક્ય બાંધકામ, અનંતતા અને સ્થાપ્ત્યનો સમાવેશ થાય છે.

શ્રેણી:કલાકાર
શ્રેણી:૧૯૭૨માં મૃત્યુ
શ્રેણી:૧૮૯૮માં જન્મ
અપાચે ઇન્ડિયન

thumb|અપાચે ઇન્ડિયન
**સ્ટિવન કપૂર** (જન્મ ૧૧ મે ૧૯૬૭), જે **અપાચે ઇન્ડિયન** તરીકે જાણીતો છે, યુનાઇટેડ કિંગડમનો ગાયક, ગીત લેખક અને રેગે ડિસ્ક જોકી છે. તે તેની અનોખી ગાવાની શૈલી માટે જાણીતો છે. આ શૈલી એશિયન, જમૈકન અને અંગ્રેજી સંસ્કૃતિઓના તત્વોનું મિશ્રણ છે. અપાચે ઇન્ડિયન ૧૯૯૦ના દાયકામાં યુકેનાં ટોચનાં ગીતોની યાદીમાં સ્થાન બનાવનાર એશિયન કલાકારોમાં સૌથી પહેલો હતો.

## આલ્બમ 
* ૧૯૯૩ *નો રીઝર્વેશન્સ* યુકે #૩૬
* ૧૯૯૫ *મેક વે ફોર ધ ઇન્ડિયન* (આઇલેન્ડ/યુનિવર્સલ મ્યુઝિક યુકે) - વિશ્વભરમાં પ્રખ્યાત ગીત "બૂમશાકાલાક" સાથે
* ૧૯૯૭ *રીઅલ પીપલ / વાઇલ્ડ ઇસ્ટ* (વોર્નર્સ સ્વિડન/સનસેટ રેકોર્ડ્સ)
* ૨૦૦૦ *કર્મા*
* ૨૦૦૫ *ટાઇમ ફોર ચેન્જ*
* ૨૦૦૭ *સાધુ - ધ મૂવમેન્ટ* (ટીપ્સ મ્યુઝિક ઇન્ડિયા)
* ૨૦૧૨ *હોમ રન* (યુનિવર્સલ મ્યુઝિક ઇન્ડિયા)
* ૨૦૧૩ *ઇટ ઇઝ વોટ ઇટ ઇઝ* (યુનિવર્સલ મ્યુઝિક ઇન્ડિયા/સનસેટ એન્ટરટેઇનમેન્ટ ગ્રુપ)

## સંદર્ભ 
## બાહ્ય કડીઓ 
* Apache Indian સોલિડ પ્લસ ખાતે સંવાદ
* Apache Indian યુકેની અધિકૃત યાદી
* Apache Indian  Vh1 ઇન્ડિયા, ૨૦૧૩ માં સંવાદ

શ્રેણી:જીવિત લોકો
શ્રેણી:અંગ્રેજી ભાષાના ગાયકો
શ્રેણી:૧૯૬૭માં જન્મ
માઈલ

**માઈલ** એ લંબાઈનો એકમ છે. વિવિધ પ્રકારના માઈલ ચલણમાં છે, પરંતુ સામાન્ય રીતે જ્યારે માઈલનો ઉલ્લેખ કરવામાં આવે છે ત્યારે *વૈધાનિક માઈલ* સમજવામાં આવે છે.

## વૈધાનિક માઈલ 
અમેરિકા અને યુનાઇટેડ કિંગડમમાં વપરાતો માઈલ શબ્દ એ *વૈધાનિક માઈલ* છે.

## નોટિકલ માઈલ 
નોટિકલ માઈલ દરિયાઇ અને હવાઇ મુસાફરીનું અંતર માપવામાં થાય છે.

નોટિકલ માઈલ એ મૂળભૂત રીતે પૃથ્વીના રેખાંશના એક મિનિટના ચાપ જેટલું વ્યાખ્યાયિત થયું હતું. ૧ ડિગ્રીમાં ૬૦ ચાપ રહેલાં છે (૬૦'= ૧°). એટલે ઉત્તર ધ્રુવથી દક્ષિણ ધ્રુવ વચ્ચેનું અંતર ૧૦,૮૦૦ નોટિકલ માઈલ જેટલું છે.

હવે નોટિકલ માઈલ ૧,૮૫૨ મીટર બરાબર વ્યાખ્યાયિત કરવામાં આવે છે.

એક કલાકમાં એક નોટિકલ માઈલ મુસાફરી કરતાં જહાજની ઝડપ ૧ નૉટ ગણાય છે.

## રોમન માઈલ 
આ માઈલ સૌપ્રથમ રોમનો દ્વારા ઉપયોગ કરવામાં આવ્યો હતો. આ શબ્દ લેટિન શબ્દ *મીલ્લે પાસસ* માંથી આવેલો છે. આનો અર્થ "એક હજાર ડગલાં" થાય છે.

## અન્ય માઇલ્સ 
વિશ્વના વિવિધ ભાગોમાં વિવિધ પ્રકારનાં માઈલ વપરાશમાં હતા. દાખલા તરીકે, નોર્વે અને સ્વિડનમાં, માઈલ એ ૧૦ કિલોમીટર અંતર બરાબર હતું.

શ્રેણી:માપ
શ્રેણી:એકમ
બોરીવલી (વિધાન સભા મતવિસ્તાર)

**બોરીવલી વિધાન સભા મતવિસ્તાર **() એ ભારતના પશ્ચિમ ભાગમાં આવેલા મહારાષ્ટ્ર રાજ્યના ૨૮૮ વિધાન સભા મતવિસ્તારોમાંનો એક છે. આ મતવિસ્તાર તે સમયનાં બોમ્બે સ્ટેટનાં ૨૬૮ વિસ્તારોની સાથે ૧૯૫૧માં અસ્તિત્વમાં આવ્યો હતો.

## વિસ્તાર 
બોરીવલી મતવિસ્તાર મુંબઈ ઉપનગરીય જિલ્લાના ૨૬ વિધાન સભા મતવિસ્તારોમાંનો એક છે.

બોરીવલી એ મુંબઈ ઉપનગરીય જિલ્લાના દહિંસર, માગાથાને, કાંદિવલી પૂર્વ, ચારકોપ અને મલાડ પશ્ચિમની સાથે ઉત્તર મુંબઈ લોક સભા મતવિસ્તારનો ભાગ છે.

## સભ્યો 
બોમ્બે સ્ટેટના મતવિસ્તારમાં:
* ૧૯૫૧: માધવ દેશપાંડે, ભારતીય રાષ્ટ્રીય કોંગ્રેસ
* ૧૯૫૭: ઇશ્વરલાલ પારેખ, ભારતીય રાષ્ટ્રીય કોંગ્રેસ

**કળ**

&nbsp;&nbsp;&nbsp; ભારતીય રાષ્ટ્રીય કોંગ્રેસ

&nbsp;&nbsp;&nbsp; જનતા પક્ષ

&nbsp;&nbsp;&nbsp; ભારતીય જનતા પાર્ટી

## આ પણ જુઓ 
* બોરીવલી

## સંદર્ભ 
શ્રેણી:મુંબઈ
જિલ્લા વિજ્ઞાન કેન્દ્ર, ધરમુપર

**જિલ્લા વિજ્ઞાન કેન્દ્ર, ધરમપુર** એ ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા ધરમપુર તાલુકાના મુખ્ય મથક ધરમપુર ખાતે આવેલું એક મહત્વનું વિજ્ઞાન સંકુલ છે.

સાતમી એપ્રિલ, ૧૯૮૪ના દિવસે ભારત સરકારનાં *સાંસ્કૃતિક અને પ્રવાસન મંત્રાલય* દ્વારા આ જિલ્લા વિજ્ઞાન કેન્દ્ર પ્રજાજોગ ખુલ્લું મુકવામાં આવ્યું હતું. અહીં કુદરતી અને પર્યાવરણ વિષયક સાચવણી અને આ વિસ્તારનો સાંસ્કૃતિક વારસો સાચવવા જેવા પરીબળોને મહત્ત્વ આપવામાં આવ્યું છે. આ વિસ્તારની આદિજાતિ લોકોની સાથે આ કેન્દ્ર સતત સંકળાયેલું રહે છે. બાળકોમાં, યુવાનોમાં અને લોકોમાં વૈજ્ઞાનિક અભિગમ વિકસાવવાનાં પ્રયાસો અહીં નિયમિત ધોરણે ચાલી રહયા છે. 

યુવાનો અને મહીલાઓ માટે રચનાત્મક અને સર્જનાત્મક કૌશલ્યો વિકસાવવા રોજગારલક્ષી તાલીમ આપવી, રાષ્ટ્રનો સાંસ્કૃતિ વારસો જાળવી રાખવો તેમ જ તેમનું જતન કરવું તથા વૈજ્ઞાનિક રીત-ભાત શીખવવી એ આ કેન્દ્રનો મુખ્ય ઉદ્દેશ છે. આ કેન્દ્ર ખાતે બાળ પુસ્તકાલય, બાળ ઉદ્યાન, ક્રિડાંગણ, તારા-દર્શન, બાળકો માટેનું મીની થીયેટર તથા રમકડાનો વર્કશોપ વગેરે આકર્ષણો છે.

## સંદર્ભો 
શ્રેણી:જોવાલાયક સ્થળો
શ્રેણી:ધરમપુર તાલુકો
શ્રેણી:વિજ્ઞાન
દહીંસર નદી

**દહીંસર નદી** એ સાલસેત્તે ટાપુ પર આવેલી નદી છે, જે મુંબઈના દહીંસર પરાંમાં વહે છે. તે તુલસી તળાવમાંથી નીકળે છે. આ નદી ઉત્તર-પશ્ચિમ ૧૨ કિમી લંબાઈમાં સંજય ગાંધી રાષ્ટ્રીય ઉદ્યાન, શ્રી કૃષ્ના નગર, દોલતનગર, લેપ્રસી કોલોની, કેદાર પાડા, સંજય નગર અને દહીંસર ગાંવઠનમાં થઇને અરસી સમુદ્રને મનોરી ખાડીમાં થઇને મળે છે. તેનો કુલ સ્ત્રાવ વિસ્તાર ૩,૪૮૮ હેક્ટર છે.

એક સમયમાં આ નદીના કિનારે હિન્દી ચલચિત્રો માટે લોકપ્રિય હતી. ૧૯૬૦ સુધી આ નદીમાં મગર પણ જોવા મળતા હતા. હાલમાં આ નદીમાં ઔદ્યોગિક એકમો દ્વારા અત્યંત પ્રદૂષિત બની ગઇ છે. પ્રદૂષિત પાણી પણ આ નદીમાં છોડવામાં આવે છે. છેલ્લાં કેટલાંક સમયથી આ નદી અત્યંત સાંકડી, કચરા અને પ્લાસ્ટિક થેલીઓથી ભરેલી બની ગઇ છે. ૨૦૦પમાં આવેલા પૂર પછી મુંબઈ મહાનગરપાલિકાએ આ નદીને પહોળી અને પ્રદૂષણ મુક્ત કરવા માટેનું અભિયાન હાથ ધરેલું.

## દબાણ 
અનિયંત્રિત શહેરીકરણને કારણે નદીની આજુ-બાજુના પર્યાવરણને ભારે નુકશાન પહોંચ્યું છે અને તેને કારણે નદીનો કિનારો લેપ્રસી કોલોની, દહીંસર અને બોરિવલી વચ્ચે અને તબેલાંઓ વચ્ચે સાંકડો બન્યો છે. નદીનો માર્ગ સતત થતાં દબાણ, બાંધકામ અને તેમાં નખાતા કચરાને કારણે બદલાયા કરે છે.

નદીના સૂકા વિસ્તારો પર થયેલા દબાણોને કારણે પૂરનો ભય વધી ગયો છે. દહીંસર પુલ, આરસની દુકાનો, ઝૂંપડપટ્ટીઓ, રણછોડ માર્ગ વગેરે આ નદી પર થયેલ દબાણોના ઉદાહરણ છે. અને બીજા દિવસ સુધી ચાલુ રહ્યું હતું. પૂર દરમિયાન રાવલ પાડા, ઘારટાન પાડા અને શ્રી કૃષ્ના નગરના ૧૦,૦૦૦ ઘરોમાં ભારે નુકશાન પહોંચ્યું હતું. આ દરમિયાન પાણીનું સ્તર ૨.૫ મીટર પહોંચ્યું હતું. દોલત નગર, લેપ્રસી કોલોની, મ્હાત્રે વાડી અને કન્દાર પાડા વિસ્તારમાં પાણી ૩ મીટર પહોંચી ગયા હતા. જે દર્શાવતા હતા કે નદીના પાણીને નિયંત્રિત કરવા માટે દરવાજાની જરૂર છે.

## સંદર્ભ 
શ્રેણી:મુંબઈ
સરદાર પટેલ રીંગ રોડ, અમદાવાદ

**સરદાર પટેલ રીંગ રોડ** અથવા ટૂંકાક્ષરીમાં **એસ.પી.આર.આર** અથવા **એસ.પી. રીંગ રોડ** ને અમદાવાદ શહેર ફરતા અને શહેરના ૪૦૦ ચોરસ કિલોમીટરના વિસ્તારને સંપુર્ણપણે આવરી લેતા વર્તુળ તરીકે આયોજનબદ્ધ કરવામાં આવ્યો છે. આ રીંગ-રોડના વર્તુળના પરીધની પુરી લંબાઇ ૭૬.૩૧૩ કિલોમીટર અને શહેરની બહાર નીકળતા ૧૯ મુખ્ય રસ્તાઓ એ વર્તુળને આરાની જેમ મળે છે. આ સંપુર્ણ વર્તુળને ૪ વિભાગમાં વહેચી નાખવામાં આવ્યુ છે. આ માર્ગ અમદાવાદની આસપાસ આવેલા ૨૩ ગામો માંથી પસાર થાય છે અને આ માર્ગ પર ૧૭ ફ્લાયઓવર પુલ, ૫ અંડરપાસ પુલ અને ૨ રેલ્વે ઓવરબ્રિજનું નિર્માણ કરવામાં આવ્યુ છે.

## રીંગ રોડના વિભાગો 
### વિભાગ - ૧ 
રાષ્ટ્રીય ધોરી માર્ગ ૮-અ પરના રાજકોટ હાઇવે જંકશન થી રાષ્ટ્રીય ધોરી માર્ગ ૮ પરના વડોદરા જંકશન સુધીનો ૧૪.૧૦૬ કિલોમીટરનો વિભાગ

### વિભાગ - ૨ 
રાષ્ટ્રીય ધોરી માર્ગ ૮ પરના વડોદરા જંકશનથી રાષ્ટ્રીય ધોરી માર્ગ ૮ પરના હિંમતનગર જંકશન સુધીનો ૨૫.૫૧૮ કિલોમીટરનો વિભાગ. લંબાઇમાં આ વિભાગ સૌથી લાંબો છે.

### વિભાગ - ૩ 
રાષ્ટ્રીય ધોરી માર્ગ ૮-સી પરના ગાંધીનગર હાઇવે જંકશન થી રાષ્ટ્રીય ધોરી માર્ગ ૮-અ પરના રાજકોટ હાઇવે જંકશન સુધીનો ૨૨.૮૬૨ કિલોમીટરનો વિભાગ

આ વિભાગમાં નિચે મુજબના ફ્લાયઓવર બ્રિજ બનાવવામાં આવ્યા છે.

#### વૈષ્ણોદેવી જંકશન પર વૈષ્ણોદેવી ફ્લાયઓવર બ્રિજ 
#### શિલજ પાસે રેલ્વેલાઈન પર ફ્લાયઓવર બ્રિજ 
#### બોપલ જંકશન પર વકીલ સાહેબ ફ્લાયઓવર બ્રિજ 

ચિત્ર:Vakil Saheb Bridge - Paque at the Bridge.jpg|વકીલ સાહેબ ફલાયઓવર બ્રીજ પર લાગેલી તકતી
ચિત્ર:Vakil Saheb Bridge - Approaching from Shilaj Circle (Wide).jpg|શીલજ જંકશન તરફથી વકીલ સાહેબ બ્રીજ તરફ જતા દેખાતું દૃષ્ય
ચિત્ર:Vakil Saheb Bridge - From start of the bridge (Shilaj Side).jpg|શીલજ તરફની શરૂવાતથી જોતા
ચિત્ર:Vakil Saheb Bridge - Looking down at Ambli Gam Road.jpg|વકીલ સાહેબ બ્રીજ પર થી જોતા આંબલી ગામ તરફ જતો રસ્તો
ચિત્ર:Vakil Saheb Bridge - Looking down at Iscon Road.jpg|વકીલ સાહેબ બ્રીજ પર થી જોતા ઇસ્કોન જંકશન તરફ જતો રસ્તો

#### સાણંદ જંકશન પર ફ્લાયઓવર બ્રિજ 
#### સનાથલ પાસે રેલ્વેલાઈન પર ફ્લાયઓવર બ્રિજ 
#### સનાથલ જંકશન પર ફ્લાયઓવર બ્રિજ 
### વિભાગ - ૪ 
રાષ્ટ્રીય ધોરી માર્ગ ૮-સી પરના ગાંધીનગર હાઇવે જંકશન થી રાષ્ટ્રીય ધોરી માર્ગ ૮ પરના હિંમતનગર જંકશન સુધીનો રસ્તો ૧૩.૮૨૭  કિલોમીટરનો વિભાગ. લંબાઇમાં આ વિભાગ સૌથી ટૂંકો છે.

## તબક્કાવાર ઉપલબ્ધ થનારી માળખાકીય સવલતો
### તબક્કો ૧
સંપુર્ણ રીંગ-રોડનું વચ્ચે ડીવાઇડર વાળી અને આવવા અને જવા માટે ડીવાઇડરની બન્ને બાજુ બે બે લેન ધરવતા માર્ગની રચના. રીંગ-રોડ બે વખત સાબરમતીને ઓળંગે છે ત્યાં પુલોનિં નિર્માણ. આ તબક્કો ૨૦૦૪માં શરૂ થયેલો અને ૨૦૦૭માં પુરો થયેલ હતો.

### તબક્કો ૨
વચ્ચે ડીવાઇડર હોય તેવા અને આવવા અને જવા માટે ડીવાઇડરની બન્ને બાજુ બે બે લેન ધરવતાસંપુર્ણ રીંગ-રોડનું ડીવાઇડરની બન્ને બાજુ ચાર ચાર લેન ધરાવતા રીંગ-રોડમાં પરીવર્તન અને બન્ને બાજુ સર્વિસ રોડની રચના. પહેલો તબક્કો હજું સંપુર્ણ પુરો નહોતો થયો ત્યાજ ૨૦૦૬માં જ આ તબક્કાની તૈયારીઓ આરંભી દેવામાં આવી હતી. અને ૨૦૧૧ સુધીમાં આ કાર્ય પુરૂ થઇ ચુક્યુ હતું. 

### તબક્કો ૩
આ તબક્કામાં બીઆરટીએસ સેવા ચાલુ કરવામાં આવશે.

## સંદર્ભ
શ્રેણી:અમદાવાદ
અલ્લાહ

**અલ્લાહ** ( or ; ) એ ઇશ્વર અથવા પરમાત્મા માટે વપરાતો અરેબીક શબ્દ છે. મુસ્લિમો દ્વારા ઇશ્વરનો ઉલ્લેખ કરવા આ શબ્દ મુખ્યત્વે વપરાય છે.

આ નામ ઘણું જૂનું છે. દક્ષિણ અરબસ્તાનના બે શિલાલેખોમાં એ નામ આવે છે. હિજરી સનનાં પાંચ સો વર્ષ પૂર્વે સર્ફા નામની જગ્યાના શિલાલેખમાં એ નામ 'હલ્લાહ' લખાયેલું છે; એવી જ રીતે ઉમ્મુલ જમીલ (સિરિયા)ના લેખમાં હિજરી સનનાં ૫૦૦ વર્ષ પૂર્વે આ શબ્દનો ઉપયોગ થયો છે. મક્કાવાસીઓ અને વિશેષત: કુરૈશ કબીલાના લોકો ઈસ્લામ પહેલાં અલાહને પૂજ્ય અને આદરણીય લેખતા હતા, તેવો કુરાનની સૂરતો (પ્રકરણો) ૩૧:૨૪, ૩૧, ૬:૧, ૩૭, ૧૦:૨૩ વગેરેમાં ઉલ્લેખ છે.

ઈસ્લામના મત પ્રમાણે અલાહ એક અને અદ્રિતીય છે. તેને કોઈ વસ્તુની લેશમાત્ર જરૂરત નથી. તે સ્વયંસંપૂર્ણ છે. એનામાંથી કોઈ જન્મ્યો નથી, કે એ કોઈમાંથી પેદા થયો નથી. તે અનુપમ છે, અને તેનો કોઈ સાથી નથી.
ઇસ્લામી પરંપરામાં અલ્લાહના ૯૯ લાક્ષણિક નામો (અલ-અસ્મા'અલ હુસ્ના."શ્રેષ્ઠ નામો)નો ઉલ્લેખ મળે છે,જે એના ગુણો કે લાક્ષણિકતાઓ ને દર્શાવે છે.

શ્રેણી:ઇસ્લામ
સંજય ગાંધી રાષ્ટ્રીય ઉદ્યાન

**સંજય ગાંધી રાષ્ટ્રીય ઉદ્યાન** (SGNP), જે પહેલા **બોરિવલી નેશનલ પાર્ક** તરીકે ઓળખાતો હતો, ભારતનાં મહારાષ્ટ્ર રાજ્યમાં આવેલા મુંબઈ શહેરનો મોટો આરક્ષિત વિસ્તાર છે, જે ૧૦૪ ચો.કિમી. (૪૦ ચો. મા.) માંં પથરાયેલો છે અને જે ત્રણે બાજુથી મુંબઈથી ઘેરાયેલો છે. તે શહેરી વિસ્તારની અંદર આવેલા સૌથી મોટાં રાષ્ટ્રીય ઉદ્યાન અને વિશ્વનાં સૌથી વધુ મુલાકાતીઓ ધરાવતા ઉદ્યાન તરીકે જાણીતો છે.

આ ઉદ્યાનના મધ્યમાં આવેલી કાન્હેરી ગુફામાં ઈસ પૂર્વે ૯મી અને ૧લી સદી વચ્ચે મહત્વનું બૌદ્ધ અભ્યાસનું કેન્દ્ર અને યાત્રા સ્થળ હતું. આ ગુફાઓ મોટાં બેસાલ્ટ ખડકમાંથી કોતરી કાઢવામાં આવી હતી.

આઝાદી પહેલા આ ઉદ્યાનનું નામ "ક્રિષ્નાગિરિ રાષ્ટ્રીય ઉદ્યાન" હતું. તે વખતે ઉદ્યાનનો વિસ્તાર ૨૦.૨૬ ચો.કિ.મી. (૭.૮૨ ચો.મી.) જેટલો જ હતો. ૧૯૬૯ માં વિવિધ આરક્ષિત વન્ય વિસ્તારો આ ઉદ્યાન સાથે જોડી દેવામાં આવ્યા હતા. તે પછી વન્ય વિભાગના સ્વતંત્ર વિભાગે તેનું સંચાલન કર્યુ, જે "બોરીવલી રાષ્ટ્રીય ઉદ્યાન ઉપ વિભાગ" તરીકે ઓળખાયું હતું. ૧૯૭૪ માં તેનું નામ "ક્રિષ્નાગીરી રાષ્ટ્રીય ઉદ્યાન" રખાયું, જે પછી બદલાઇને "બોરિવલી રાષ્ટ્રીય ઉદ્યાન" થયું. ૧૯૮૧માં, ઈન્દિરા ગાંધીના પુત્ર સંજય ગાંધીની યાદગીરીમાં આ ઉદ્યાનનું નામ 'સંજય ગાંધી રાષ્ટ્રીય ઉદ્યાન' પાડવામાં આવ્યું.

## સંદર્ભ 
## બાહ્ય કડીઓ 
* 
* મહારાષ્ટ્ર વનવિભાગ પર સંજય ગાંધી નેશનલ પાર્ક 

શ્રેણી:મુંબઈ
શ્રેણી:ભારતના રાષ્ટ્રીય ઉદ્યાનો
શ્રેણી:વન્ય
લૉ ગાર્ડન

**લૉ ગાર્ડન**, અધિકૃત નામ **શેઠ મોતીલાલ હીરાલાલ પાર્ક**, શહેરના પશ્ચિમ ઝોનના નવરંગપુરા વોર્ડમાં આવેલ ગુજરાત લૉ સોસાયટી (GLS) ની સામે એક વિશાળ ત્રિકોણાકાર ખુલ્લી જગ્યા હતી. બાદમાં તેને સાર્વજનિક ઉદ્યાનમાં વિકસાવવામાં આવી. 

બગીચાનું નામ નજીક આવેલ લૉ કોલેજ પરથી પડ્યું છે. તે ત્રણે બાજુથી રસ્તાઓથી ઘેરાયેલું છે. ઉત્તર બાજુએ મ્યુનિસિપલ કમિશનર અને મેયરના બંગલા આવેલા છે જ્યારે પશ્ચિમમાં લો કોલેજ અને સીજી રોડ આવેલા છે. બ્રિટિશ લાઇબ્રેરી, એલિસબ્રિજ જીમખાના, ઇન્સ્ટિટ્યૂટ ઑફ એન્જિનિયર્સ ઑફ ઇન્ડિયા અને રાજ્ય કક્ષાનું રવિશંકર રાવળ કલાભવન દક્ષિણ બાજુએ છે.  

## વિશેષતા 
આ બગીચો  વિસ્તારમાં ફેલાયેલો છે. તેમાં ફુલ સુશોભન અને ઘાસનું મેદાન, મોટી સંખ્યામાં બાંકડા, બાળકોના રમવાની જગ્યા, નાનું તળાવ, ફુવારા અને  લાંબો જોગિંગ ટ્રેક છે. 

## શેરીબજાર 
બગીચાની દિવાલની બહાર અને તેને ટેકે આવેલ અનૌપચારિક બજાર સ્થાનિક પ્રવાસીઓનું લોકપ્રિય આકર્ષણ છે. સવારે બગીચામાં ચાલવા અને દોડવા આવનારા લોકો માટે ખાણીપીણી બજાર ભરાય છે. રસ્તાની ફૂટપાથ પર ભરાતું હસ્તકલા બજાર આખો દિવસ કપડાં, ઘરેણાં અને કલાકૃતિઓનું વેચાણ કરે છે. સાંજના સમયે બગીચાની બાજુના રસ્તા પર વિવિધ ખાદ્યપદાર્થો અને અન્ય ચીજવસ્તુઓનું વેચાણ કરતા ફેરિયાઓથી ભરાઈ જાય છે. સ્થાનિક રીતે *ખાઉ ગલી* તરીકે ઓળખાતા આ ખાણીપીણી બજારને ૨૦૨૦માં *હેપ્પી સ્ટ્રીટ* તરીકે નવીકરણ કરી જાહેર જનતા માટે ખુલ્લું મુકવામાં આવ્યું હતું.

## ફોટા

File:Law Garden entrance.JPG|પ્રવેશદ્વાર
File:Morning scene of sitting area inside Law Garden.jpg|બાંકડા
File:Law Garden, Ahmedabad - India (4050662836).jpg|બાળકોને રમવાની જગ્યા
File:Law Garden, Ahmedabad - India (4050831558).jpg|તળાવ
File:Law Garden 3.jpg|હસ્તકલા બજાર
File:Law garden street food.JPG|ખાણીપીણી બજાર

## સંદર્ભ 
શ્રેણી:અમદાવાદ
આદિલ હુસૈન

**આદિલ હુસૈન** (જન્મ ૫ ઓક્ટોબર ૧૯૬૩) એ આસામના ભારતીય ફિલ્મ અને નાટ્ય કલાકાર છે. તેઓ મુખ્ય ધારા તેમજ કલા ફિલ્મો બંનેમાં કામ કરે છે. તેમણે *ધ રેલુકટન્ટ ફંડામેન્ટાલિસ્ટ* અને *લાઇફ ઓફ પાઇ* (૨૦૧૨) જેવી આંતર રાષ્ટ્રીય ફિલ્મોમાં પણ અભિનય કર્યો છે.

## સંદર્ભ 
શ્રેણી:ભારતીય ફિલ્મ અભિનેતાઓ
શ્રેણી:૧૯૬૩માં જન્મ
શ્રેણી:જીવિત લોકો
બેકી સંખ્યા

**બેકી સંખ્યા **એ એવી પૂર્ણાંક સંખ્યા છે જે બે વડે સમાન રીતે ભાગી શકાય છે. એટલે કે જો પૂર્ણાંક સંખ્યા બે વડે ભાગવામાં આવે અને શેષ શૂન્ય રહે છે. બેકી સંખ્યા ધન અથવા ઋણ હોઈ શકે છે. જો કોઇ દશાંકી સંખ્યાનો છેલ્લો આંકડો બેકી હોય તો તે આખી સંખ્યા બેકી હોય છે.

જે સંખ્યા બેકી સંખ્યા નથી તે એકી સંખ્યા છે.

## સરવાળો અને બાદબાકી 
પૂર્ણાંકનો સરવાળો અને બાદબાકી નીચેનાં નિયમોનું પાલન કરે છે: 

નોંધ: '±'ચિહ્ન એટલે સરવાળો અથવા બાદબાકી.
* બેકી ± બેકી = બેકી
* બેકી ± એકી = એકી
* એકી ± એકી = બેકી
બેકી સંખ્યાઓનો સમૂહ શોધવા માટે, આપણે ૨N સૂત્ર વાપરી શકીએ છીએ, જ્યાં *N* એ કોઇ પણ પ્રાકૃતિક સંખ્યા છે. બેકી સંખ્યા સાથે કોઇપણ સંખ્યાને ગુણતા પરિણામ બેકી સંખ્યા જ મળે છે. દાખલા તરીકે:

૦N, ૨N, ૪N, ૬N, ... (જ્યાં N એ કોઇપણ પ્રાકૃતિક સંખ્યા છે)

પરિણામ હંમેશા બેકી સંખ્યા જ રહેશે.

શ્રેણી:ગણિત
શ્રેણી:અંકગણિત
શ્રેણી:સંખ્યા
ચોરસ

right|thumb|ચોરસ અને તેની બાજુઓ.
**ચોરસ** એ ચાર સરખી બાજુઓ ધરાવતો આકાર છે અને તેના ચાર ખૂણાઓ કાટખૂણા (૯૦ અંશ) હોય છે. ચોરસનાં ચાર વિકર્ણો પણ કાટખૂણે છેદે છે. કોઇ પણ વિકર્ણ અને ચોરસની બાજુ ૪૫ અંશના ખૂણે હોય છે. ચોરસને ચારની ભ્રમણ સમાનતા હોય છે.

ચોરસ એ ચાર સરખી બાજુઓ ધરાવતો ચતુષ્કોણ છે. તેમ છતાં, દરેક ચોરસ એ ચતુષ્કોણ છે તેમ બધાં ચતુષ્કોણ ચોરસ હોતા નથી. 

ચોરસ એ ઘનનો બે-પરિમાણી ભાગ છે.

## સૂત્રો 
* ક્ષેત્રફળ: w² જ્યાં w એ કોઇપણ બાજુનું માપ છે.
* ક્ષેત્રફળ: ½d² જ્યાં d એ બાજુની લંબાઈ દર્શાવે છે, એટલે કે ચોરસની એક બાજુથી સામેની બાજુ સુધીનું અંતર.
* પરિમિતી: 4w જ્યાં w એ કોઈપણ બાજુની લંબાઈ છે.
* પરિમિતી: 4d÷sqrt(૨) જ્યાં d એ વિકર્ણની લંબાઈ અને sqrt(n) એટલે nનું વર્ગમૂળ.
* વિકર્ણ એ ૨ ના વર્ગમૂળ અને કોઇપણ બાજુની લંબાઈના ગુણાકાર બરાબર થાય છે.

શ્રેણી:ગણિત
શ્રેણી:ભૂમિતિ
વર્તુળ

**વર્તુળ** એ ગોળ આકારનો, નિયમિત, દ્વિ પરિમાણી આકાર છે, જે અંગ્રેજી અક્ષર o જેવો લાગે છે.

વર્તુળનું કેન્દ્ર એ બરોબર મધ્યમાં આવેલું બિંદુ છે. વર્તુળની ત્રિજ્યા એ વર્તુળના કેન્દ્રથી વર્તુળ સુધી જતું અંતર છે. વર્તુળનાં કેન્દ્રથી વર્તુળ પર આવેલાં બધાં બિંદુઓ સમાન અંતરે આવેલા હોય છે. બીજા શબ્દોમાં, ત્રિજ્યાએ દરેક બાજુએ સમાન હોય છે. ગણિતશાસ્ત્રીઓ ત્રિજ્યા માટે *r* સંજ્ઞા વાપરે છે.

વર્તુળનો વ્યાસ  વર્તુળ પર આવેલાં કોઇ બિંદુથી સામેની બાજુએ આવેલાં બિંદુ પર પસાર થતી રેખા જે વર્તુળના કેન્દ્રમાંથી પસાર થાય છે. ગણિતશાસ્ત્રીઓ વ્યાસ માટે *d* સંજ્ઞા વાપરે છે. વ્યાસ એ વર્તુળની ત્રિજ્યા કરતાં બમણો હોય છે.

:
d = 2\ r 

વર્તુળની પરિમિતી એ વર્તુળ પર આવેલી સમગ્ર રેખા છે. ગણિતશાસ્ત્રીઓ પરિમિતી માટે *C* સંજ્ઞા વાપરે છે.

*π* એ (ગ્રીક અક્ષર *pi *તરીકે લખાય છે) એ ઘણી ઉપયોગી સંખ્યા છે. એ પરિમિતીને વ્યાસ વડે ભાગતાં મળતી સંખ્યા છે. π એ અપૂર્ણાંકમાં 22⁄7 અને સંખ્યા તરીકે ૩.૧૪ બરાબર થાય છે.

ક્ષેત્રફળ, *a*, એ ત્રિજ્યાને બે વડી ગુણીને તેને π વડે ગુણતા મળે છે.

:A = \pi \, r^2 

## π ની ગણતરી 
**π** ની ગણતરી મોટું વર્તુળ દોરીને તેનો વ્યાસ (*d*) અને પરિમિતી (*C*) માપીને થઇ શકે છે. કારણ કે, વર્તુળની પરિમિતીએ હંમેશા તેનાં વ્યાસનાં ગુણાંક બરાબર હોય છે.

:\pi = \frac{C}{d}

**π** ની ગણતરી માત્ર ગાણિતિક પદ્ધતિઓ વડે જ થઇ શકે છે. π ની કિંમત મેળવવાની મોટા ભાગની પદ્ધતિઓને ગાણિતિક ગુણધર્મો છે. તેમ છતાં, તે ત્રિકોણમિતિ અને કલનશાસ્ત્રનાં જ્ઞાન વગર સમજવી અઘરી છે. તેમ છતાં, કેટલીક પદ્ધતિઓ સરળ છે. દા.ત. જયોર્જી-લાઇબ્નિત્ઝ શ્રેણી પ્રમાણે:

: \pi = \frac{4}{1}-\frac{4}{3}+\frac{4}{5}-\frac{4}{7}+\frac{4}{9}-\frac{4}{11}\cdots 

અહીં શ્રેણી એ લખવી અને ગણતરી કરવી સરળ છે, પરંતુ એ સમજવું મુશ્કેલ છે કે એ કેમ π ની કિંમત બરાબર થાય છે. વધુ સરળ પદ્ધતિ r ત્રિજ્યા ધરાવતું કાલ્પનિક વર્તુળ દોરવાની અને કોઇપણ બિંદુઓ (*x*,*y*) જેનું અંતર **d** જે ત્રિજ્યા કરતાં ઓછું હોય તો, તે બિંદુઓ પાયથાગોરસ થિઅરમ પ્રમાણે વર્તુળની અંદર હશે:

: d = \sqrt{x^2 + y^2}

વર્તુળની અંદર રહેલાં બિંદુઓ વર્તુળનું ક્ષેત્રફળ **A** નક્કી કરવામાં મદદ કરશે. દાખલા તરીકે, મોટાં **r** ના પૂર્ણાંક સ્થાનો. વર્તુળનું ક્ષેત્રફળ **A** વર્તુળની બે ગણી ત્રિજ્યાના π ગુણાંક બરાબર હોવાથી, π ની ગણતરી નીચે મુજબ અંદાજિત કરી શકાય છે:

: \pi = \frac{A}{r^2} 

## બાહ્ય કડીઓ 
* Calculate the measures of a circle online 

શ્રેણી:વર્તુળ
શ્રેણી:ગણિત
ઠાડિયા

**ઠાડિયા** રાજસ્થાનના જોધપુર જિલ્લામાં બાલેસર તાલુકામાં આવેલું એક ગામ છે. આ ગામમાં સરકારી તેમજ ખાનગી શાળાઓ આવેલી છે. ગામમાં પોસ્ટ ઓફિસ પણ આવેલી છે.

## નજીકનાં સ્થળો
નાથારુ ૧૮ કિમી, દેવાટુ, દેચુ ૮ કિમી, ગિલાકોર, લોરથા ૮ કિમી પીલવા અને કાનોડિયો પુરોહિતાન વગેરે નજીકનાં ગામો છે.

## સંદર્ભ
શ્રેણી:રાજસ્થાન